
	讘讗诇讜 讘谞讬 诪注讬讬诐 讗诪专讜 讘拽讜专拽讘谉 讘诇讘 讜讘讻讘讚. 讗讘诇 专讬讗讛 诇讗 讞砖讬讘 讻讚讗诪专讬谞谉 诇拽诪谉 (讚祝 谞讝.) 讚讗讬谉 专讬讗讛 诇注讜祝 诇讗 诇讬谞驻诇 讜诇讗 诇讬讞诪专 讜讗祝 注诇 讙讘 讚诪住讬拽 讚讞讝拽讬讛 诇讙诪专讬 讛讬讛 讗讜诪专 讚讗讬谉 诇讜 专讬讗讛 砖诇讗 讛讬讛 讘拽讬 讘转专谞讙讜诇讬诐 诪讻诇 诪拽讜诐 讛讜讗 讗诪转 讻讚讗诪专 专讘 讞讙讗 讛讜讗讬诇 讜专讜讘 爪诇注讜转 诪讙讬谞讜转 注诇讬讛: 讗讬讘注讬讗 诇讛讜 讛讜专讜 讘讟专驻讞转 诇讗讬住讜专讗 讜讻专讘讬 讘讝驻拽 诇讛讬转专讗 讗讜 讚诇诪讗 讛讜专讜 讘讟专驻讞转 诇讛讬转专讗 讻专讘讬 讘讝驻拽 讗讘诇 讻专讘讬 讘讝驻拽 诇讗 住讘讬专讗 诇讛讜. 讻谉 讙专讬住 专砖''讬 讜驻讬专砖 讚诪住驻拽讗 诇讬讛 讗诐 讛讜专讜 讘讟专驻讞转 诇讗讬住讜专讗 讻专讘讬 讟专驻讜谉 讚住谞讛讚专讬谉 (讚祝 诇讙.) 讚讛讗讻讬诇讛 诇讻诇讘讬诐 讜讻谉 驻讬专砖 专''讞 讜驻住拽 讘讟专驻讞转 诇讞讜诪专讗 诪讚诪住驻拽讬谞讗 诇讛讗讬 讛讜专讜 诇讞讜诪专讗 讜讝讛讜 转讬诪讛 讚讛转诐 讞砖讬讘 诇讬讛 讟讜注讛 讘讚讘专 诪砖谞讛 讜专''讟 谞诪讬 讞讝专 讘讜 讜诪讬讛讜 砖诪讗 讬砖 诇讞诇拽 讘讬谉 讘讛诪讛 诇注讜祝 讚诪爪讬 诇诪讬诪专 讚讛讻讗 诪讬讬专讬 讘讟专驻讞转 砖诇 注讜祝 讚诪讬讟专讬祝 讟驻讬 讜诇讬讻讗 诇诪讬驻砖讟 诪讚转谞讬 诇讜讬 讚诇讗 讞砖讬讘 讟专驻讞转 讘讛讚讬 讬转专 注诇讬讛谉 讘注讜祝 诪砖讜诐 讚诇讗 诪讬讬专讬 讘驻诇讜讙转讗 讻讬 讛讬讻讬 讚诇讗 讞砖讬讘 谞讬讟诇讛 讛谞讜爪讛 诇专' 讬讛讜讚讛 讜诪讬讛讜 讬砖 诇转诪讜讛 讗诪讗讬 诇讗 诪讘注讬讗 诇谉 讛讻讗 讗诐 讛讜专讜 讘讟专驻讞转 讜讘讝驻拽 讘转专讜讬讬讛讜 诇讛讬转专讗 讚讻讬 讛讗讬 讙讜讜谞讗 诪讬讘注讬讗 诇谉 驻专拽 讻讬专讛 (砖讘转 诪讜.) 讙讘讬 讛讜专讛 讘诪谞讜专讛 讻专' 砖诪注讜谉 讘谞专 讚讗讬讘注讬讗 诇讛讜 讛讜专讛 讘诪谞讜专讛 诇讛讬转专讗 讜讻专讘讬 砖诪注讜谉 讘谞专 诇讛讬转专讗 讗讜 讚诇诪讗 讛讜专讛 讘诪谞讜专讛 诇讗讬住讜专讗 讜讻专讘讬 砖诪注讜谉 讘谞专 诇讛讬转专讗 讜谞专讗讛 讚讙专住讬谞谉 讘住驻专讬诐 讛讻讗 讛讜专讜 讘讟专驻讞转 诇讛讬转专讗 讜讻专讘讬 讘讝驻拽 诇讛讬转专讗 讗讜 讚诇诪讗 讛讜专讜 讘讟专驻讞转 诇讛讬转专讗 讻专讘讬 讘讝驻拽 讗讘诇 讻专讘讬 讘讝驻拽 诇讗 住讘讬专讗 诇讛讜 讜讛砖转讗 谞讬讞讗 讚诇讗 诪住驻拽讗 诇讬讛 讛讻讗 讗诐 讛讜专讜 讘讟专驻讞转 诇讗讬住讜专讗 讚诪讬诇转讗 讚驻砖讬讟讗 讛讬讗 讚砖专讬讗 讻讚诪讜讻讞 讘诪住讻转 住谞讛讚专讬谉 (讚祝 诇讙.) 讚讗驻讬诇讜 专' 讟专驻讜谉 讞讝专 讘讜 讜讟讜注讛 讘讚讘专 诪砖谞讛 讞砖讬讘 诇讬讛 讜讛讗 讚诇讗 诪讬讘注讬讗 诇谉 讛转诐 讗诐 讛讜专讜 讘诪谞讜专讛 诇讛讬转专讗 讻讙讜谉 砖诇讗 讛讚诇讬拽讜 讘讛 讘讗讜转讛 砖讘转 讛转讬专讜 诇讟诇讟诇讛 讻专' 砖诪注讜谉 讚诪转讬专 讛转诐 谞专 砖讛讚诇讬拽讜 讘讜 讘讗讜转讛 砖讘转 讗讘诇 讻专' 砖诪注讜谉 讚谞专 诇讗 住讘讬专讗 诇讛讜 诪砖讜诐 讚讚讞讬讬讛 讘讬讚讬诐 讚诇讗 砖讬讬讱 讛转诐 诇转诇讜转 讛讬转专 砖诇 诪谞讜专讛 讘讛讬转专 砖诇 谞专 讚诪谞讜专讛 砖诇讗 讛讚诇讬拽讜 讘讛 讘讗讜转讛 砖讘转 诇讗 砖讬讬讱 诇讗住讜专 诪讟注诐 诪讜拽爪讛 讗诇讗 诪讟注诐 讘谞讬谉 讻讚讗诪专 讛转诐 讚讗讬转 诇讬讛 讞讬讚拽讬 讜讙讝专讬谞谉 讗讟讜 讚讞讜诇讬讜转 讜谞专 砖讛讚诇讬拽讜 讘讛 讘讗讜转讛 砖讘转 诪砖讜诐 诪讜拽爪讛 讗讘诇 讛讻讗 砖讬讬讱 诇转诇讜转 讝讛 讘讝讛 讚讻讬 讛讬讻讬 讚专讘讬 诇讬转 诇讬讛 讟专驻讜转 讘讝驻拽 讻讱 诇讬转 诇讛讜 讟专驻讜转 讘讟专驻讞转 讜诪讬讛讜 讛转诐 驻''讛 讚诪讬讘注讬讗 诇谉 讞讚讗 讛讜专讗讛 讛讬讗 讜讛''拽 讛讜专讛 讘诪谞讜专讛 诇讛讬转专讗 讻讚专讱 砖讛讬讛 专讘讬 砖诪注讜谉 诪转讬专 谞专 讬砖谉 讗讜 讚诇诪讗 转专讬 讛讜专讗讜转 讛讜讜 讛讜专讛 讘诪谞讜专讛 诇讗讬住讜专讗 讻讚讗诪专 讘驻讬专拽讬谉 讜讙讝专 讗讟讜 讞讜诇讬讜转 讜讻专讘讬 砖诪注讜谉 讛讜专讛 讘谞专 诇讛讬转专讗 讜驻讬专讜砖讜 诪讙讜诪讙诐: 讗讘诇 讛讬驻讱 讘讛诐 讟专驻讛. 讘讻诇诇 谞拽讜讘讬 讚诪转谞讬转讬谉 讛讜讗 讚讟注诪讗 诪砖讜诐 讚住讜驻讜 诇讬谞拽讘 讜诇讬专拽讘:





专讘讬谞讜 讙专砖讜诐

讻注讜祝 砖诇 诪讬诐 讚诪讬讬谉. 讻诇讜诪专 讗诐 谞砖讘专 讛注爪诐 讗祝 注诇 讙讘 讚诇讗 谞讬拽讘 拽专讜诐 砖诇 诪讜讞 [讟专驻讛]:



讗讘诇 讘诇讘 讜拽专拽讘谉 讜讻讘讚 讚讗讬谉 讚专讻谉 诇讛讬讜转 讬专讜拽讬谉 讜谞驻诇讜 诇讗讜专 讜讛讬讜 讬专讜拽讬谉 讜讚讗讬 谞讞诪专讜 讜讟专驻讛 讗讘诇 讘谞讬 诪注讬诐 砖讛诐 讛讚拽讬诐 讗诐 谞驻诇讛 诇讗讜专 讜讛讬讜 讘谞讬 诪注讬讬诐 讬专讜拽讬谉 讻砖专讛 砖讻讱 讚专讻谉 诇讛讬讜转 讬专讜拽讬谉:



讗讚讜诪讬诐 砖讛讜专讬拽讜 讻讜'. 讻诇讜诪专 诇讘 讜拽专拽讘谉 讜讻讘讚 砖讚讬谞谉 诇讛讬讜转 讗讚讜诪讬谉 讜讛讜专讬拽讜 讗讜 讘谞讬 诪注讬诐 砖讚讬谞谉 诇讛讬讜转 讬专讜拽讬谉 讜讛讗讚讬诪讜 讟专驻讛:



讗)谞专讗讛 讚讙讬' 讗讞专转 讛讬讛 诇专讘讬谞讜 讘讻讗谉 讚讙讘讬 讬专讜拽讬谉 砖讛讗讚讬诪讜 诇讗 诪讛谞讬 砖诇讬拽讛 诇讛讻砖讬专 讜讻注讬谉 讙讬' 讝讜 讛讘讬讗 讛讘"讬 讘住讬' 谞讘 讘砖诐 讘注诇 讛注讬讟讜专 讚讬砖 讙讜专住讬谉 讘讛讬驻讱 讘讚专讘 砖诪讜讗诇 讟专驻讛 讜讘讚专讘 谞讞诪谉 讻砖专讛 注"砖. 讬专讜拽讬谉 砖讛讗讚讬诪讜 讻讜'. 讻诇讜诪专 讘谞讬 诪注讬讬诐 砖谞驻诇讜 诇讗讜专 讜讛讗讚讬诪讜 讗注"驻 砖砖诇拽谉 讜讞讝专讜 讜讛讜专讬拽讜 讟专驻讛:



诪"讟 讗讬讙诇讗讬 诪诇转讗 讘讛转讬讬讛讜 拽讜讚诐 砖砖诇拽谉:



讗讚讜诪讬谉 砖讛讜专讬拽讜 讜砖诇拽谉. 讻诇讜诪专 诇讘 讜拽专拽讘谉 讜讻讘讚 砖谞驻诇讜 诇讗讜专 讜讛讜专讬拽讜 讜砖诇拽谉 讜讞讝专讜 讜讛讗讚讬诪讜 讻砖专讛 诪"讟 拽讬讟专讗 讘注诇诪讗 讛讜讗 讚注讬讬诇 讘讛讜 讻砖谞驻诇讜 诇讗讜专 讜诇讗 谞讞诪专讜 诪诪砖:



讜诇讗 讛讬讗 讗讞讝讜拽讬 讗讬住讜专讗. 讻诇讜诪专 讻讬讜谉 讚诇讗 讛讜专讬拽讜 讻砖谞驻诇讜 诇讗讜专 诇讗 谞讬诪讗 讚诇讗 谞讬讻讜诇 讗诇讗 讘砖诇拽讗 讚讗讞讝讜拽讬 讗讬住讜专讗 诇讗 诪讞讝拽讬谞谉:



讚专住讛 讗讜 讟专驻讛 讘讻讜转诇 讻讜'. 讻诇讜诪专 讚专住讛 讘专讙诇讬讜 讗讜 讟专驻讛 砖讛讬讻转讛 讘讻讜转诇:



讗讞转 讝讜 讜讗讞转 讝讜 爪专讬讻讛 讘讚讬拽讛 讻诇讜诪专 讘讬谉 砖讚专住讛 讗讜 讟专驻讛 讘讻讜转诇 讘讬谉 砖专讬爪爪转讛 讘讛诪讛 讗注"讙 砖砖讛转讛 诪注转 诇注转 爪专讬讻讛 讘讚讬拽讛 诪砖讜诐 专讬住讜拽讬 讗讬讘专讬':



谞讬拽讘讛 讛讙专讙专转 讗讜 砖谞住讚拽讛. 讻诇讜诪专 讚讙诐 讘注讜祝 讗讬谞讛 讟专驻讛 讘谞讬拽讘 讛讙专讙专转 讗诇讗讘)谞专讗讛 讚爪"诇 讗诇讗 讗诐 诪拽讜诐 讛谞拽讘讬诐 讛讜讗 讻砖讬注讜专 专讜讘 讞诇诇讜 砖诇 讙专讙专转 讜讻讚讗诪专讬谞谉 诇注讬诇 讘注讜驻讗 诪讗讬 诪拽驻诇讜 讜诪谞讬讞讜 注诇 驻讬 讛拽谞讛 讻讜'. 诪专讜讘 讞诇诇讜 砖诇 讙专讙专转 讻讚讗诪专讬谞谉 诪拽驻诇讜 讜诪谞讬讞讜 注诇 驻讬 讛拽谞讛:



诪拽讜诐 砖讗讬谉 注讜砖讛 讗讜转讜 讟专驻讛. 砖诇讗 谞讬拽讘 拽专讜诐 砖诇 诪讜讞:



讛谞讜爪讛 讻诇讜诪专 谞讜爪讛 讛讚拽讛 砖诪讙讬谞讛 注诇讬讛 诪驻谞讬 讛爪讬谞讛:



讛讜专讜 讘讟专驻讞转 讻专讘讬 讘讝驻拽. 讻诇讜诪专 讻专' 砖讛讜专讛 讘讝驻拽 诇讛转讬专 讻讚讞讝讬谞谉 讘诪转谞讬转讬谉 讗驻讬诇讜 谞讬讟诇 讻讱 讛讜专讛 讘讟专驻讞转 讗诐 谞讬讟诇讛 诪谉 讛讘讛诪讛 诪讜转专:



讗讜 讚讬诇诪讗 讛讜专讜 讘讟专驻讞转 诇讗讬住讜专讗 讻专' 讜砖转讬 讛讜专讗讜转 讛讜专讜 讘讟专驻讞转 诇讗讬住讜专讗 讜讘讝驻拽 诇讛讬转讬专讗:



讙讙讜 砖诇 讝驻拽 谞讬讚讜谉 讻讜砖讟. 讻诇讜诪专 讙讙讜 砖诇 讝驻拽 砖谞诪转讞 诇诪注诇讛 谞讬讚讜谉 讻讜砖讟 (砖谞诪转讞 诇诪注诇讛) 讜谞讬拽讘讜 讘诪砖讛讜:



砖诇讗 讛讬驻讱 讘讛谉. 讻诇讜诪专 砖讘谉 讗讚诐 诇讗 谞讙注 讘讛诐 讜谞讻谞住讜 诪注爪诪谉 讘诪讬注讬讛:



讻讜谞谞讬讜转. 转讬拽讜谞讬诐:



讻专讻讗 讚讻讜诇讗 讘讛. 讻诇讜诪专 诪讛 讛讻专讱 讛讝讛 讚讻讜诇讛 讛讜讛 (讗诐 讛讙讜祝 爪讜专讻讜) [讘讬讛 讻诇 爪专讻讜 砖诇 讙讜祝]:





专诪讘"谉

讛讜专讬拽讛 讻讘讚 讻谞讙讚 讘谞讬 诪注讬诐. 驻讬专讜砖 讻砖谞驻诇讛 诇讗讜专 讜讛讜专讬拽讛 讻讘讚 讜诇讗 讛讜专讬拽讜 讘谞讬 诪注讬诐 讜拽诪讬讘注讬 诇讬讛 讗诐 讞讜砖砖讬谉 砖诪讗 谞讞诪专讜 讗诐 诇讗讜 讜驻砖讟 诇讬讛 讟专驻讛 讜诪转诪讛 转诇诪讜讚' 讜诇讗 讬讛讗 讗诇讗 谞讬讟诇讛 讚拽住"讚 诪砖讜诐 讚讻讘讚 注爪诪讛 砖讛讜专讬拽讛 谞讟专驻讛 讜驻专讬拽 专讘讗 诇讗 讗诪专讜 讗诇讗 诪驻谞讬 讘谞讬 诪注讬诐 砖讻讬讜谉 砖讛讜专讬拽讛 讻讘讚 讻谞讙讚 讘谞讬 诪注讬诐 讘讬讚讜注 砖谞讞诪专讜 讘谞讬 诪注讬诐 讜讟专驻讛 讻诇讜诪专 讘讬讚讜注 砖砖诇讟 讘讛 讛讗讜专 砖谞驻诇讛 讘讜 讗讘诇 讻砖诇讗 专讗讬谞讜讛 砖谞驻诇讛 诇讗讜专 讗驻讬诇讜 讛讜专讬拽讛 讻讘讚 讻谞讙讚 讘谞讬 诪注讬诐 注爪诪谉 讻砖专讛 讚讗讞讝讜拽讬 讗讬住讜专讗 诇讗 诪讞讝拽讬谞谉 讜讘谞讬 诪注讬诐 讜讻讘讚 讘诇讗 讗讜专 谞诪讬 诪讜专讬拽讬谉 讛诐 讗讘诇 讬砖 谞讜住讞讬 砖讻转讜讘 讘讛诐 讻讬讜谉 砖讛讜专讬拽讛 讻讘讚 讻谞讙讚 讘谞讬 诪注讬诐 讘讬讚讜注 砖谞驻诇讛 诇讗讜专 讜谞讞诪专讜 讘谞讬 诪注讬讛 讜讟专驻讛 讜讻讱 讛讬讗 讙专住转讜 砖诇 专讘讬谞讜 讛讙讚讜诇 讝"诇 讜诇驻"讝 讻诇 讝诪谉 砖讛讜专讬拽讜 讘谞讬 诪注讬诐 讗讜 讛讜专讬拽讜 讻讘讚 讻谞讙讚谉 讞讜砖砖讬谉 砖诪讗 谞驻诇讛 诇讗讜专 讗注驻"讬 砖诇讗 专讗讬谞讜讛 砖谞驻诇讛 讜讗祝 诇讝讜 讛讙专住' 讬"诇 讘讬讚讜注 砖谞驻诇讛 诇讗讜 讚讜拽讗 讗诇讗 讘讬讚讜注 砖诪讞诪转 讗讜转讛 谞驻讬诇讛 砖谞驻诇讛 诇讗讜专 谞讞诪专讜 讘谞讬 诪注讬讛 讜转讚注 讚讛讗 讘谞驻诇讛 讜讚讗讬 讗讬讬专讬 讗诐 讛讜专讬拽讛 讻讘讚 讜诇讗 讘谞讬 诪注讬诐 讜注诇讛 讘诇讞讜讚 诪转专抓 讜诪"诪 讗讬谉 诇讛讞诪讬专 讗诇讗 讻砖讛讜专讬拽讜 诪注爪诪谉 讗讘诇 砖诇拽谉 讜讛讜专讬拽讜 讻讬讜谉 砖诇讗 专讗讬谞讜讛 砖谞驻诇讛 讗讬谉 诇谞讜 诇讜诪专 讘讝讛 讘讬讚讜注 砖谞驻诇讛 诇讗讜专 讜转讜诇讬谉 讘砖诇拽 讚讗讞讝讜拽讬 讗讬住讜专讗 诇讗 诪讞讝拽讬' 讻谞"诇 讜讚讗"专 讗砖讬 诇讗 诇讬讻讜诇 讗诇讗 讘砖诇拽讗 诇注讜祝 砖专讗讬谞讜讛 砖谞驻诇讛 诇讗讜专 拽讗诪专 讚讛讬讗讱 讬注诇讛 注诇 讛讚注转 讘讻诇 注讜祝 讜讛诇讗 讗祝 讘讚讬拽讛 讻诇诇 讗讬谞讜 爪专讬讱 讘讘谞讬 诪注讬诐 讗诐 讛谉 讬专讜拽讬谉 讗诐 诇讗讜 讗诇讗 讘注讜祝 砖谞驻诇 诇讗讜专 讘驻谞讬谞讜 拽讗诪专 讜讗注驻"讻 讗诪专讜 讚讗讞讝讜拽讬 讗讬住讜专讗 诇讗 诪讞讝拽讬' 讻谉 驻讬专砖"讬 讝"诇.
讗诇讗 砖诪爪讗转讬 诇讛专诪讘"诐 讝"诇 砖讻转讘 讘讞讘讜专讜 讜诇讗 注讜讚 讗诇讗 讘谞讬 诪注讬诐 砖诇讗 谞诪爪讗 讘讛诐 砖讬谞讜讬 讜讻砖谞砖诇拽讜 谞砖转谞讜 讜讛讜专讬拽讜 讘讬讚讜注 砖谞驻诇 诇讗讜专 讜讛诇讗 讻讘专 注砖讜讬 讛讜讗 转讚讬专 诇讛讬讜转 讬专讜拽 诪讞诪转 诪讻讛 讜讻诪讛 讞诇讗讬诐 讛诪爪讜讬讬谉 讘讛诐 讘讬谉 讘讗讚诐 讘讬谉 讘讘讛诪讛 讜注讜祝 讜讗驻讬' 讘谞讬 诪注讬诐 讜驻谞讬讜 砖诇 讗讚诐 讜讻诇 讙讜驻讜 诪讜专讬拽讬谉 讘讻讱 讜诪讞诪转 讚诐 谞诪讬 讻专' 谞转谉 讜注讜讚 专讬讗讛 讬专讜拽讛 讻砖专讛 诪讚专' 谞转谉 诇讬诪讗 谞驻诇讛 诇讗讜专 讛讜讗 讜诇驻讬 讚专讻诐 讝讜 砖讬注讜专 讬专讜拽 讙诐 讚讻讘讚 讘诪砖讛讜 讻砖讬注讜专 谞拽讜讘转诐 讚诪注讬诐 砖讻谞讙讚讜 讜专讜讘 讻讘讚讬诐 讬砖 讘讛诐 讬讜专拽 诪砖讛讜 讻讻诇 讛讘专讬讜转 讗诇讗 讻讜诇讛 砖诪注转讗 讘砖谞驻诇讛 诇讗讜专 讛讬讗 砖谞讜讬讛. 



讛"讙 讘注讜讘讚讗 拽诪讗: 讬专讜拽讬谉 讛讜讜 讜讗讻砖专讛 讜讛讗 讗谞谉 转谞谉 讬专讜拽讬谉 驻住讜诇讛 讗"诇 诇讗 讗诪专讜 讬专讜拽讬谉 驻住讜诇讛 讗诇讗 讘诇讘 讜拽专拽讘谉 讜讻讘讚 转谞"讛 讛讛讬讗 转专谞讙讜诇转讗 讚讗讚讜诪讬谉 讛讜讜 讜讟专驻讛 讜讛讗 讗谞谉 转谞谉 讗讚讜诪讬谉 讻砖专讛 讗讚讜诪讬谉 砖讛讜专讬拽讜 讜讬专讜拽讬谉 砖讛讗讚讬诪讜. 讜讝讜 讛讬讗 讙专住转讜 砖诇 专讘讬谞讜 讛讙讚讜诇 讝"诇, 讜驻讬专讜砖讗 讚讻讬 拽转谞讬 诪转谞讬' 讬专讜拽讬谉 驻住讜诇讛 讘讗讚讜诪讬谉 砖讛讜专讬拽讜 讚讛讬讬谞讜 诇讘 拽讜专拽讘谉 讜讻讘讚 讜讛"讛 诇讬专讜拽讬谉 砖讛讗讚讬诪讜 讗诇讗 讞讚讗 诪讬谞讬讬讛讜 谞拽讟 讜讗驻砖专 讚砖讻讬讞 讟驻讬 讗"谞 专讘讜转讗 拽诪"诇 讜讻"砖 讬专讜拽讬谉 砖讛讗讚讬诪讜 砖砖诇讟讛 讘讛诐 讛讗讜专 砖讻诇 砖讗讜专 砖讜诇讟 讘讜 谞砖专祝 讜谞注砖讛 讗讚讜诐.
讜讬砖 砖讙讜专住讬' 讘注讜讘讚讗 拽诪讗 讗讚讜诪讬谉 讛讜讜 讜讟专驻讛 讜诇讗 讗诪专讜 讗讚讜诪讬谉 讻砖专讛 讗诇讗 讘诇讘 讜讘拽讜专拽讘谉 讜讻讘讚. 转谞讬讗 谞诪讬 讛讻讬 讜讘讘转专讬讬转讗 讙专住讬 讬专讜拽讬谉 讛讜讜 讜讗讻砖专讛 讜讛转谞谉 讬专讜拽讬谉 驻住讜诇讛 讗讚讜诪讬谉 砖讛讜专讬拽讜 讜讬专讜拽讬谉 砖讛讗讚讬诪讜 讜讛讻诇 注讜诇讛 诇讟注诐 讗讞讚 讗诇讗 砖讬"诪 诇讝讜 讛讙讬' 讚诪转谞讬' 讘讗 诇驻专砖 讜拽讗诪专 讚讛讻讬 拽转谞讬 讬专讜拽讬谉 砖讛讬讜 讗讚讜诪讬谉 诪转讞诇讛 讻砖专讛 讜驻诇讬讙讗 讗诇讬砖谞讗 拽诪讗 讜讗讬谉 驻讬专讜' 讝讛 讻诇讜诐. 
讜讛讗 讚专' 诪谞讬 讜讚专讘 谞讞诪谉 讛"讙 诇讛 讘讛'. 专讘讬谞讜 讝"诇 讬专讜拽讬谉 砖讛讗讚讬诪讜 讜砖诇拽谉 讜讛讜专讬拽讜 讟专驻讛 讜讬砖 砖讙讜专住讬谉 讘讛驻讱 讜谞拽讬讟讬' 诇讞讜诪专讗 砖讻诇 砖讞讜讝专 诇诪专讗讛 讟专驻讛 讘砖诇拽 讟专驻讛 讜砖讞讝专 诇诪专讗讛 讻砖专 诪住驻拽讗 诇谉 讗讬 驻诇讬讙讬 谞讜住讞讗讬 讗讛讚讚讬 讗讜 谞讗诪专 砖讻讜诇谉 诇讗 谞转讻讜讜谞讜 讗诇讗 诇讛讻砖讬专 讻诇 砖讞讝专 诇诪专讗讛 讻砖专 讘砖诇拽 讜爪专讬讱 转诇诪讜讚 讜诪爪讗转讬 诇讛专诪讘"诐 讝"诇 砖讻转讘 讘讻讜诇谉 讜讛讜讗 砖讬注诪讚讜 讘讗讜转讜 诪专讗讛 讗讞专 砖砖讜诇拽讬诐 讗讜转诐 讜讻谉 注讬拽专.





专砖讘"讗

诪转谞讬鈥�谞驻诇讛 诇讗讜专 讜谞讞诪专讜 讘谞讬 诪注讬讛 讗诐 讬专讜拽讬谉 讟专讬驻讛 讗诐   讗讚讜诪讬谉 讻砖专讛. 讜诇讗讜 讻诇诇讗 讛讜讗 讚讛讗 讗诪专讬谞谉 讘讙诪专讗 讗讚讜诪讬谉 砖讛讜专讬拽讜 讜讬专讜拽讬谉   砖讛讗讚讬诪讜 讟专讬驻讛, 讜诇讗 讗诪专讜 讬专讜拽讬谉 讟专讬驻讛 讗诇讗 讘诇讘讚 讜拽讜专拽讘谉 讜讻讘讚 讛讜讗讬诇   讜诪转讜诇讚转谉 讗讚讜诪讬诐, 讗讘诇 讚拽讬谉 砖讛诐 讬专讜拽讬谉 讗诐 讛讗讚讬诪讜 讟专讬驻讛, 讜讘住驻专 讛诪讗讜专 讻转讘   讚诪砖讜诐 讛讻讬 谞拽讟 驻住讜诇转 讘讬专讜拽讬谉, 诪砖讜诐 讚砖讻讬讞讗 驻住诇讜转 讚讬讚讛讜 注"讬 砖诇拽讗, 诪讛 砖讗讬谉   讻谉 讘讗讚讜诪讬谉 砖讗讬谉 讛砖诇拽 诪讗讚讬诐 诇注讜诇诐 讗诇讗 诪讜专讬拽, 驻讬专讜砖 诇驻讬专讜砖讜 诪讚讗诪专 专讘   谞讞诪谉 讘讙诪专讗 讗祝 讗谞讜 谞讗诪专 讗讚讜诪讬谉 砖诇讗 讛讜专讬拽讜 讜砖诇拽谉 讜讛讜专讬拽讜 讟专讬驻讛 讜诇讗 谞拽讟   诇讛 讘讬专讜拽讬谉 砖诇讗 讛讗讚讬诪讜 讜砖诇拽谉 讜讛讗讚讬诪讜, 讜讛讻讬 讛讜讛 谞讬讞讗 讟驻讬 诪砖讜诐 讚专讘 谞讞诪谉   讗讚专讘 砖诪讜讗诇 讘专 讞诪讗 拽讗讬, 讜专讘 砖诪讜讗诇 讘讬专讜拽讬谉 砖讛讗讚讬诪讜 谞拽讟 诇讛, 讗诇讗 讚诇讗 讛讜讛   讗讬驻砖专 诇讬讛 诇专讘 谞讞诪谉 诇诪讬谞拽讟 讘讬专讜拽讬谉 砖诇讗 讛讗讚讬诪讜 诪砖讜诐 砖讗讬谉 讛砖诇拽 诪讗讚讬诐. 讜诪拽爪转 诪驻专砖讬诐 讬砖 砖讗诪专讜 讚讟专讬驻讜转 讝讛 讗讬谞讜 谞讜讛讙 讗诇讗 讘注讜祝 讜诇讗 讘讘讛诪讛, 诇驻讬   砖注讜专 讛讘讛诪讛 拽砖讛 讜诪讙讬谉, 讜讻诪讜 砖讗诪专讜 诇拽诪谉 (讞讜诇讬谉 谞讝, 讗) 诇讙讘讬 专讬讗讛 讚注讜祝 讚讗讬谞讛 诇讗   诇讬谞驻诇 讜诇讗 诇讞诪专 讛讜讗讬诇 讜爪诇注讜转 诪讙讬谞讜转 讗讜转讛. 讜讛讗 讚转谞讗 诇讜讬 讻诇 讟专讬驻讜转 砖诪谞讜   讞讻诪讬诐 讘讘讛诪讛 讻谞讙讚谉 讘注讜祝 讬转专 注诇讬讛谉 注讜祝 谞砖讘专 讛注爪诐 讗祝 注诇 驻讬 砖诇讗 谞讬拽讘 拽专讜诐   砖诇 诪讜讞. 讜诇讗 转谞讬 谞诪讬 讬转专 注诇讬讛诐 讛注讜祝 谞驻诇讛 诇讗讜专 讜谞讞诪专讜 讘谞讬 诪注讬讛, 诇驻讬 砖诇讗   讛讝讻讬专 讗诇讗 讗讜转谉 讟专讬驻讜转 砖谞讜讛讙讬谉 讘讝讛 讜诇讗 讘讝讛, 讗祝 注诇 驻讬 砖讛谉 砖讜讬谉 讘讗讜转谉   讛讗讬讘专讬诐 讻讙讜谉 讝讜 砖诇 拽专讜诐 讚讘讛诪讛 讜注讜祝 砖谞讬讛诐 讬砖 诇讛诐 注爪诐 讜讬砖 诇讛诐 拽专讜诐, 讜讝讜   讟专讬驻讛 讘砖讘讬专转 注爪诐 讜讝讜 注讚 砖讬谞拽讘 讛拽专讜诐, 讗讘诇 讻讗谉 砖讝讛 讗讬谉 诇讜 注讜专 诇讛爪讬诇 诪讗砖   讜讝讜 讬砖 诇讛 注讜专 诇讛讙谉 讘讝讜 诇讗 讗诪专讜. 讜诇讗 诪讬讞讜讜专. 讞讚讗, 讚诇讜讬 讻诇诇讗 讻讗讬诇 [讻诇]   讛讟专讬驻讜转, 讜注讜讚 讚注讜祝 谞诪讬 注讜专 讬砖 诇讜 讗诇讗 砖讗讬谞讜 讻砖诇 讘讛诪讛 砖讝讛 专讱 讻讘砖专 讜讝讛   拽砖讛, 讜拽专讜诐 讛诪讜讞 讚讻讜转讬讛 谞诪讬 讛讜讗 砖讝讛 拽砖讛 讜诪爪讬诇 讜讝讛 专讱 讜讗讬谞讜 诪爪讬诇, 讜注讜讚   讚讻诇 讟专讬驻讜转 砖诪谞讜 讘诪砖谞转讬谞讜 讜讻砖专讜转谉 讘讬谉 讘专讬砖讗 讘讬谉 讘住讬驻讗 讻诇诇讗 讛讜讗 诇讘讛诪讛   讜注讜祝, 讜诇讗 谞砖谞讜 讘注讜祝 诪拽爪转谉 讗诇讗 诪驻谞讬 讛爪讜专讱, 诇驻讬 砖讛讬讛 拽专讜讘 讛讚注转 诇谞讟讜转 讘讛谉   讻诪讜 砖驻讬专砖 专砖"讬 讝"诇 讘诪砖谞转讬谞讜, 讜转讚注 砖讛专讬 诪讻诇 诪讛 砖驻讜住诇 讘注讜祝 诇讗 讞讝专 讜砖谞讛   讘讜 讗诇讗 诪拽爪转谉 (讘砖谞讬诐) 砖诇砖 诪谉 讛砖谞讜讬讬谉 讘讟专讬驻讜转 砖讘讘讛诪讛, 诇驻讬 砖讛讟专驻讬讜转 砖诪谞讛   讘讘讛诪讛 讻诇诇讗 讛讜讗 讘讬谉 诇讘讛诪讛 讘讬谉 诇注讜祝 讜讻诇 诪讛 砖砖谞讛 讘注讜祝 讻谞讙讚讜 砖谞讛 讜诪谞讛   讘讘讛诪讛.



讛讻转讛 讞讜诇讚讛 注诇 专讗砖讛 诪拽讜诐 砖注讜砖讛 讗讜转讛 讟专讬驻讛. 讻诇讜诪专 讻谞讙讚 讛诪讜讞   讜谞讬拽讘 讛拽专讜诐 讜讻谉 讚专住讛 [讜]讟专驻讛 诇讻讜转诇 讗讜 砖专爪爪转讛 讘讛诪讛 讜讛讬讗 诪驻专讻住转 讙诐 讻谉   讘讘讛诪讛 讛谉, 讜讛谉 谞讬拽讘 拽专讜诐 砖诇 诪讜讞 讜谞驻诇讛 诪谉 讛讙讙, 讗诇讗 讚讙讘讬 讘讛诪讛 砖讚专讻讛 诇讬驻讜诇   砖谞讛 谞驻诇讛, 讜注讜祝 砖讗讬谉 讚专讻讜 诇讬驻讜诇 砖谞讛 讚专住讛 讜讟专驻讛 讗讜 砖专爪爪转讛 讘讛诪讛, 讜讘转讜住'   讙讘讬 讘讛诪讛 转谞讬 诇讛 讘讛讚讬讗 谞驻诇讛 诪谉 讛讙讙 讗讜 砖讚专住讛 讜讟专驻讛 诇讻讜转诇 讗讜 砖专爪爪转讛 讘讛诪讛   讟专讬驻讛, 讜讻谉 砖谞讛 讘讻砖讬专讜转 砖讘注讜祝, 讜讛讚讬谉 讻讱 讛讜讗 讘讘讛诪讛 讻讚拽转谞讬 讗诐 砖讛转讛 诪注转   诇注转 讻砖讬专讛, 讜讙讘讬 讘讛诪讛 谞诪讬 讛讗 讗诪专讬谞谉 讘讙诪专讗 讚讗诐 砖讛转讛 诪注转 诇注转 讗讜 砖注诪讚讛   讚讻砖讬专讛 讘讘讚讬拽讛, 讜讗诐 讻谉 讙诐 讛谞驻讜诇讛 诇讗讜专 讜谞讞诪专讜 讘谞讬 诪注讬诐 讻讗讞讚 诪讛谉, 讜讘讻诇   讛讜讗 谞讜讛讙 讘讬谉 讘讘讛诪讛 讘讬谉 讘注讜祝. 讜讛专诪讘"诐 讝"诇 诪谉 讛诪转讬专讬谉, 讜讻讱 讻转讘 (驻"讬 诪讛' 砖讞讬讟讛 讛讬"讗) 讜砖转讬 讟专驻讬讜转 讬砖   讘注讜祝 讬讜转专 注诇 讛讘讛诪讛 讜讗祝 注诇 驻讬 砖讬砖 诇讛 讗讜转谉 讛讗讬讘专讬诐 讜讗诇讜 讛谉 注讜祝 砖谞砖转谞讜   诪专讗讛 讘谞讬 诪注讬讜 诪讞诪转 讛讗讜专 讜注讜祝 讛诪讬诐 砖谞拽讘 注爪诐 专讗砖讜. 讜讛专讘 讘注诇 讛注讬讟讜专 讝"诇 讛讟讬诇 驻砖专讛 讘讬谞讬讛诐, 砖讛注讜祝 诪讻讬讜谉 砖谞驻诇 诇讗讜专 爪专讬讱   讘讚讬拽讛, 诇驻讬 砖讗讬谉 诇讜 注讜专, 讜拽专讜讘 讛讚讘专 砖谞讞诪专讜 讘谞讬 诪注讬讛, 讗讘诇 讘讛诪讛 讗讬谉   讞讜砖砖讬谉 诇讛, 讗讘诇 讜讚讗讬 讗诐 谞讞诪专讜 讙诐 讛讬讗 诪讬讟专驻讛 讘讻讱, 讜讗讬谉 讛讚讘专 谞专讗讛 讻谉 砖讗讬谉   讝讛 谞诪爪讗 讘讙诪专讗, 讜讗诐 讟专讬驻讜转 讝讛 谞讜讛讙谉 讘讻诇 讛讻诇 谞讜讛讙 讘注谞讬谉 讗讞讚, 砖讛专讬 砖谞讜   讘注讜祝 讜讘讜 诇诪讚讜 注诇 讛讘讛诪讛, 讜讗诐 诪诪谞讜 讗谞讜 诇诪讚讬谉 讛讘讗 诪谉 讛讚讬谉 讻谞讚讜谉 讜讗讬谉 讗谞讜   诇诪讚讬谉 诪诪谞讜 诇讘讛诪讛 讗祝 讘砖谞讞诪专讜 讘谞讬 诪注讬讛 谞诪讬 讻砖专讛, 讚讗讬谉 诇讱 讗诇讗 诪讛 砖诪谞讜   讞讻诪讬诐.   



讗诪专 专' 讬讜讞谞谉 诪砖讜诐 专' 讬讜住讬 讘谉 讬讛讜砖注 砖讬注讜专 讬专讜拽转谉 讻砖讬注讜专 谞拽讜讘转谉 诪讛   谞拽讬讘转谉 讘诪砖讛讜 讗祝 讬专讜拽转谉 讘诪砖讛讜. 讜讟注诪讗 讚诪讬诇转讗 诪砖讜诐 讚讬专讜拽转谉 诪讞诪转 谞拽讘   讛讜讗 讚注讜诪讚 讛讜讗 诇讬谞拽讘, 讜讻诇 讛注讜诪讚 诇讬谞拽讘 讻谞拽讜讘 讚诪讬, 讜讗驻砖专 诇讜诪专 讚讚讜拽讗   讻砖注讘专讛 讬专讜拽转谉 诇讞诇诇 讻注谞讬谉 谞拽讘 讛讜讛, 讚讛讗 讘诇讘 讗诐 诇讗 谞拽讘 诇讘讬转 讞诇诇讜 讻砖讬专讛,   讜讻谉 谞拽讘 讛拽专拽讘谉 讜讻讬住讜讬 拽讬讬诐 谞诪讬 讻砖专讛, 讜讬专讜拽转谉 谞诪讬 讘讻讛"讙 讻讬讜谉 讚诪讞诪转 谞拽讘   讛讜讗. 讜讛讗 讚讘注讗 诪讬谞讬讛 专讘 讬讜住祝 诪专讬讘"诇 讛讜专讬拽讛 讻讘讚 讻谞讙讚 讘谞讬 诪注讬诐 诪讛讜, 讘砖讗讬谉   讘谞讬 诪注讬诐 诇驻谞讬谞讜 拽讗 诪讬讘注讬讗 诇讬讛, 讚讗讬 拽讬讬诪讬 拽诪谉 讜诇讗 讛讜专讬拽讜 讻砖专讛, 讜讗驻讬诇讜   讛讜专讬拽讜 讘注爪诪谉 讗讬谞讛 讟专讬驻讛 注讚 砖讛讜专讬拽讜 诇讞诇诇谉, 讻诇 砖讻谉 讻砖诇讗 讛讜专讬拽讜 讻诇诇 讛谉   讘注爪诪谉 讗诇讗 讛讻讘讚 砖讻谞讙讚谉, 讗讘诇 讻讬 诇讬转谞讛讜 拽诪谉 讜讗砖讻讞 诇讬讛 诇讻讘讚 砖讻谞讙讚谉 砖讛讜专讬拽   讞讝拽讛 砖讙"讻 讛讜专讬拽讜 诇讞诇诇 讜讬砖 诇讜诪专 讚讗驻讬诇讜 诇讗 讛讜专讬拽讜 诇讞诇诇 讗诇讗 砖讛讜专讬拽讜   讘诪拽爪转谉 讟专讬驻讛, 讚讻讬讜谉 砖讛讜专讬拽讜 拽爪转 注砖讜讬讬谉 讛诐 诇讬谞拽讘, 讚诪讻讜转 讗砖 注砖讜讬讛 诇专讚转   诇诪讟讛 讜诇谞拽讜讘, 讜讻讚专讱 砖讗诪专讜 讘讚专讬住讛 讚讝讛讬专转讜 诪拽诇讗 拽诇讬, 讜诪注转讛 诪讟专驻讬诐 诇讛, 讗讜   砖诪讗 讻讘专 讬专讚 讛讗砖 诇诪讟讛 注讚 诇讞诇诇 讗诇讗 砖讗讬谞讜 谞讬讻专 讘讛. 讜讛讗 讚讘注讗 诪讬谞讬讛 专讘 讬讜住祝 诪专讬讘"诇 讘砖讘谞讬 诪注讬诐 诪讜谞讞讬谉 诇驻谞讬讜 讜诇讗 讛讜专讬拽讜 拽讗   诪讬讘注讬讗, 讗诇讗 砖讛讻讘讚 砖讻谞讙讚讜 讛讜专讬拽, 讜讛讻讬 拽讗 诪讬讘注讬讗 诇讬讛 讻讬讜谉 砖诇讗 讛讜专讬拽讜   讘注爪诪谉 诇讗 讞讬讬砖讬谞谉 诇讛讜, 讗讜 讚讬诇诪讗 讻讬讜谉 砖讛讻讘讚 诪讬讛讗 砖讻谞讙讚谉 讛讜专讬拽 讞讬讬砖讬谞谉   砖诪讗 讻讞 讛讗砖 讬专讚讛 讘讘谞讬 诪注讬诐 砖讻讙谞讚讜 讗诇讗 砖讗讬谞讜 谞讬讻专 讘讛谉, 讜拽讗诪专 诇讬讛   讚讞讬讬砖讬谞谉, 讜讛讬讬谞讜 讚拽讗诪专 诇讬讛 讘讬讚讜注 砖谞讞诪专讜 讘谞讬 诪注讬讛 讜诇讗 拽讗诪专 讘讬讚讜注   砖讛讜专讬拽讜 讘谞讬 诪注讬讛, 讚讛讗 讞讝讬讗 诇讛讜 讚诇讗 讛讜专讬拽讜, 讗诇讗 砖讗谞讜 诪讞讝讬拽讬谉 砖谞讞诪专讜   讗注"驻 砖诇讗 讛讜专讬拽讜, 讜讝讛 谞专讗讛 注讬拽专, 讚讛讗 专讘 讬讜住祝 住转诪讗 拽讗 讘注讬 诪讬谞讬讛 诪专'   讬讛讜砖注 讛讜专讬拽讛 讻讘讚 讻谞讙讚 讘谞讬 诪注讬诐, 讚诪砖诪注 讚讗祝 讘讘谞讬 诪注讬诐 诇驻谞讬谞讜 拽讗诪专, 讜诇驻讬   讛诇砖讜谉 讛专讗砖讜谉 讛讜讛 诇讬讛 诇诪讬诪专 讘讗 讝讗讘 讜谞讟诇 讘谞讬 诪注讬讛 讜谞诪爪讗转 讻讘讚 砖讛讜专讬拽讛   讻谞讙讚 讘谞讬 诪注讬诐 诪讛讜, 砖讛专讬 注讬拽专 砖讗诇转讜 讗讬谞讛 讗诇讗 讘砖讗讬谉 讘谞讬 诪注讬讛 诇驻谞讬谞讜,   讜讛讬讗讱 讞住专 诪诇砖讜谞讜 注讬拽专 砖讗诇转讜, 讜注讜讚 拽爪转 专讗讬讛 讬砖 诪诪讛 砖讗诪专讜 诇讗 讗诪专谉 讬专讜拽   驻住讜诇讬谉 讗诇讗 讘诇讘 讜拽专拽讘谉 讜讻讘讚 讚诪砖诪注 诇讻讗讜专讛 讚讻砖诐 砖讘讬专拽讜转 讛诇讘 诇讘讚讜 讗讜   讘拽专拽讘谉 诇讘讚讜 讟专讬驻讛 讗祝 注诇 驻讬 砖讘讬讚讜注 砖诇讗 讛讜专讬拽讜 讞讘讬专讬讜 讻诇诇, 讗祝 讻砖讛讜专讬拽   讻讘讚 诇讘讚讜 讜谞讜讚注 砖诇讗 讛讜专讬拽 诇讘 讜拽专拽讘谉 讜讘谞讬 诪注讬诐 讟专讬驻讛 讻谞"诇, 讜谞专讗讛 诪讚讘专讬   讛专讘 专讘讬谞讜 诪砖讛 讘"专 谞讞诪谉 讝"诇 砖讛讜讗 住讘讜专 讻谉, 讗讘诇 讘转讜' 讻转讘讜 砖讗诇讜 讛讬讜 讘谞讬   诪注讬诐 诇驻谞讬谞讜 讘讘讚讬拽转谉 住讙讬, 讜讗讬谞讜 诪讞讜讜专.   



讻谞讙讚 讘谞讬 诪注讬诐. 驻讬专砖 专讘讬谞讜 砖诇诪讛 讝"诇 讛专讗砖 讛讚拽 砖诇 讻讘讚 讗讘诇 讛专讗砖   讛注讘 砖讛讜讗 诪拽讜诐 讞讬讜转讜 讜诪拽讜诐 诪专讛 讗讬谞讜 讻谞讙讚 讘谞讬 诪注讬诐, 讜讬砖 诇讬 专讗讬讛 诇讚讘专讬讜,   诪讚拽讗 诪拽砖讬 转诇诪讜讚讗 讜诇讗 讬讛讗 讗诇讗 谞讬讟诇 讜讗讬诇讜 讛讬讛 讛讬专拽讜转 讻谞讙讚 讞讬讜转讛 讗讜 讻谞讙讚   诪专讛 讗诐 谞讬讟诇 讟专讬驻讛, 谞诪爪讗 诇驻讬 驻讬专讜砖讜 砖讗诐 诇讗 谞诪爪讗 讬专拽讜转 讘讻讘讚 讻谞讙讚 讛诪拽讜诐   讛讚拽 砖讛讜讗 砖讜讻讘 注诇 讘谞讬 诪注讬诐 讗祝 注诇 驻讬 砖谞诪爪讗 讘诪拽讜诐 诪专讛 讜讘诪拽讜诐 讞讬讜转讛, 讗讬谉   讞讜砖砖讬谉 诇讜, 讜诇讗 讗诪专讜 讗诇讗 讻谞讙讚 讘谞讬 诪注讬讬诐, 讜注讜讚 谞专讗讛 诇讬 砖讗驻讬诇讜 讘诪拽讜诐 讛讚拽   讗诐 讗讬谉 讛讬专拽讜转 讘讗讜转讜 爪讚 砖讛讜讗 讻谞讙讚 讘谞讬 诪注讬讬诐 讗诇讗 讻谞讙讚 讛爪诇注讜转 讗讬谉 讞讜砖砖讬谉   诇讜, 讚讛讬讗讱 讗驻砖专 砖注讘专 讘讛 讛讗砖 诇诪注诇讛 注讚 砖注讘专 讘讜 讜诇讗 谞讬讻专 诇诪讟讛, 讻谉 谞"诇.   讜专讗讜讬 诇住诪讜讱 注诇 讝讛. 讙讬专住转 专讘 专讘讬谞讜 讗诇驻住讬 讝"诇 讜讛专讘 专讘讬谞讜 讘"专 诪讬诪讜谉 讝"诇 (驻"讝 诪讛诇' 砖讞讬讟讛   讛"讻) 讻讬讜谉 砖讛讜专讬拽讛 讻讘讚 讻谞讙讚 讘谞讬 诪注讬诐 讘讬讚讜注 砖谞驻诇讛 诇讗讜专 讜谞讞诪专讜 讘谞讬 诪注讬诐   讜讟专讬驻讛. 诪砖诪注 诪转讜讱 讛讙专住讗 讛讝讗转 讚讗祝 注诇 驻讬 砖诇讗 谞讜讚注 讘讘讬专讜专 砖谞驻诇讛 讗诇讗   砖谞诪爪讗讜 讘谞讬 诪注讬讛 讬专讜拽讬谉 讗讜 讗驻讬诇讜 讻讘讚 讻谞讙讚 讘谞讬 诪注讬诐, 讗讜诪专讬诐 讜讚讗讬 讝讜 诇讜   讛讜专讬拽讜 讘谞讬 诪注讬讛 讗讜 讻讘讚 砖诇讛 讗诇讗 诪讞诪转 砖谞驻诇讛 诇讗讜专, 讜诪转讜讱 讻讱 讛讜专讬拽讜. 讜注讜讚   讛讜住讬祝 讛专讘 专讘讬谞讜 诪砖讛 讘"专 诪讬讬诪讜谉 讝"诇 (砖诐, 讛讻"讗) 诇讛讞诪讬专 讚讗驻讬诇讜 诇讗 谞讜讚注   砖谞驻诇讛 诇讗讜专 讜讘注讜讚 讘谞讬 诪注讬讛 讞讬讬谉 诇讗 谞专讗讛 讘讛谉 砖讬谞讜讬 诪专讗讛 讻诇诇 讜砖诇拽谉   讜讛讜专讬拽讜 讟专讬驻讛, 讚诪讬诪专 谞诪讬 讗诪专讬谞谉 讻讬讜谉 砖讛讜专讬拽讛 诪讞诪转 砖诇拽 讘讬讚讜注 砖谞驻诇讛 诇讗讜专   讜谞讞诪专讜 讘谞讬 诪注讬诐, 讜讛砖转讗 讛讜讗 讚讗讬讙诇讬 讘讛转转讬讛讜, 讜讝讛 转诪讛 砖讛专讬 专讘 讬讜住祝 住转诪讗   讚诪讬诇转讗 讘砖谞驻诇讛 诇讗讜专 讘注讗 诪讬谞讬讛 诪专讬讘"诇, 讚注诇 诪转谞讬' 讛讜讗 讚讘注讗 诪讬谞讬讛, 讜讛讬讻讬   讗讛讚专 讘砖诇讗 谞讜讚注 砖谞驻诇讛, 讜讗驻砖专 讚讞讚讗 讚讗讬转 讘讛 转专转讬 拽讗诪专 诇讬讛. 讜讘谞讜住讞讗讜转 讗讞专讜转 诇"讙 讻诇诇 讘砖讬讚讜注 砖谞驻诇讛, 讗诇讗 讛讻讬 讙专住讬谞谉 讻讬讜谉 砖讛讜专讬拽讛   讻讘讚 讻谞讙讚 讘谞讬 诪注讬诐 讘讬讚讜注 砖谞讞诪专讜 讘谞讬 诪注讬讛, 讜诇驻讬 讙讬专住讗 讝讜 讚讜拽讗 讘砖专讗谞讜讛   砖谞驻诇讛 诇讗讜专 拽讗诪专 (讘)[讻]诪转谞讬' 讗讘诇 讗诐 诇讗 谞讜讚注 砖谞驻诇讛 诇讗讜专 讜讚讗讬 诇讗 讞讬讬砖讬谞谉   诇讛 讻诇诇, 讚讗讞讝讜拽讬 讗讬住讜专讗 诇讗 诪讞讝拽讬谞谉, 讜讗讬诪专 诪讞诪转 讞讜诇讬 讗讞专 讛讜讗 砖讛讜专讬拽讜 讗讜   砖诪讗 转讜诇讚转谉 讛讬讗 讻讱, 砖讗讬谉 诇讱 诪谉 讛谞讜爪专讬诐 砖讗讬谉 砖谞讜讬 讘转讜诇讚转 讛驻专讟讬诐 驻注诪讬诐   砖讝讛 谞讜诇讚 讘讞讘专讘讜专讜转 讻谞诪专 讗讜 讘砖讜诪讗 砖讞讜专讛 讗讜 讘住讬诪谉 讬专拽专拽 讗讜 讗讚诪讚诐, 讜注(讜)讚   砖谞讜讚注 砖谞驻诇讛 诇讗讜专 诇诪讛 谞讞讜砖 诇讛, 讜讻诇 砖讻谉 讗诐 诇讗 谞专讗讬转 讘讛谉 讻砖讛谉 讞讬讬谉 讜谞转讙诇讛   注"讬 砖诇拽 讚讗诪专讬谞谉 拽讜讟专讗 讛讬讗 讚注讬讬诇 讘讛讜 注讻砖讬讜 诪讞诪转 讛砖诇拽 讘注爪诪讜 讛讜专讬拽讜   注讻砖讬讜, 讜转讚注 讚讛讗 讗诪专 专讘 讗住讬 讛讬诇讻讱 诇讗 谞讬讻讜诇 讗诇讗 讘砖诇拽谉, 讜讗讬 讗驻讬诇讜 讘砖诇讗   谞驻诇讛 诇讗讜专 拽讗诪专 专讘 谞讞诪谉 讜专讘 讗住讬 讚拽讗讬 注诇讛 讘砖诇讗 谞驻诇讛 拽讗诪专, 讜讛讬讗讱 讗驻砖专   诇讜诪专 讚讗诐 讗讬转讗 讗祝 讗谞讜 谞讗诪专 砖爪专讬讱 诇讘讚讜拽 讘讘谞讬 诪注讬诐 讘注讜讚谉 讞讬讬诐, 讚讗驻讬诇讜   讻砖诇讗 专讗讛 讘讛谉 砖讜诐 砖讬谞讜讬 爪专讬讱 诇讞讜砖 砖诇讗 讬讗讻诇 讗诇讗 讘砖诇拽, 讻诇 砖讻谉 讘注讜讚谉 讞讬讬谉   爪专讬讱 讘讚讬拽讛, 讜讗讬谉 讛讚注转 住讜讘诇 讻谉, 讚讗诐 讻谉 诪讗讬 砖谞讗 诪砖讗专 讟专讬驻讜转 讚注诇诪讗, 讗诇讗   注诇 讻专讞讬谉 讘砖谞驻诇讛 诇讗讜专 讚讜拽讗 拽讗诪专, 讜诇讜诪专 讚讛讬讻讗 讚谞驻诇讛 诇讗讜专 讜谞讘讚拽讜 讘谞讬 诪注讬讛   讜谞诪爪讗讜 讗讚讜诪讬诐, 注诐 讻诇 讝讛 [诇讗] 讬住诪讜讱 注诇 讘讚讬拽讛 讝讜 诇讘讚 讻讬讜谉 砖讗讬驻砖专 诇讘专专   注"讬 砖诇拽, 讜讻谉 驻讬专砖 专砖"讬 讝"诇, 讗讘诇 讘住转诐 讘谞讬 诪注讬讛 诇讗 讗诪专讛, 讜讗驻讬诇讜 讛讻讬   讗住讬拽谞讗 讚讗讞讝讜拽讬 讗讬住讜专讗 诇讗 诪讞讝拽讬谞谉, 讜诪讻诇 诪拽讜诐 讗诐 谞诪爪讗讜 讬专讜拽讬谉 讗驻讬诇讜 诇讗   谞讜讚注 讗诐 谞驻诇讛 诇讗讜专 讗诐 诇讗讜 讛诇讻讛 诇诪注砖讛 讻专讘讬谞讜 讗诇驻住讬 讝"诇 讜讛专诪讘"诐 讝"诇   注讘讚讬谞谉, 讜讻驻讬 砖谞诪爪讗 讘谞讜住讞讗讜转 砖诇讛谉, 讚讘砖诇 转讜专讛 讘砖讬砖 讛驻专砖 讘谞讜住讞讗讜转 诇讞讜诪专讗   谞拽讟讬谞谉. 讜注讜讚 谞专讗讛 诇讬 砖讬砖 诇诇诪讚 注诇 讝讛 诪谉 讛讚讬谉, 砖讗诐 转诪爪讗 诇讜诪专 讚讚讜拽讗 讻砖谞诪爪讗讜   讬专讜拽讬谉 讗讞专 谞驻讬诇讛 诇讗讜专, 讛讗 住转诪讗 诇讗, 诇驻讬 砖讬砖 诇讜诪专 砖讬砖 砖讬谞讜讬谉 讘讗讬讘专讬诐   诇注转讬诐 诪谉 讛转讜诇讚讜转 讗讜 诪讞诪转 讞讜诇讬, 讗诐 讻谉 讗祝 讻砖谞驻诇讛 讜谞诪爪讗讜 讬专讜拽讬诐 诇讗 谞讗住讜专,   讚讛讗 诇讗 讗砖讻讞谉 诪讬讚讬 讚谞转诇讛 讘讬讛 诇讗讬住讜专, 讗讚专讘讛 谞转诇讬 诇讛拽诇, 讜谞讬诪讗 砖诪讗 诪谉   讛转讜诇讚讜转 讛讬讗 讜诇讗 诪讞讝拽讬谞谉 讗讬住讜专讗. 讜转讚注 讚讛讗 谞拽讘 讘专讬讗讛 讟专讬驻讛 注诇 讻诇 驻谞讬诐   讜讗驻讬诇讜 讛讻讬 讻讬 谞诪爪讗转 谞拽讜讘讛 讛讬讻讗 讚诪诪砖诪砖讗 讬讚讗 讚讟讘讞讗, 讗讬 谞诪讬 讘砖讘讗 讝讗讘 讜谞讟诇   讘谞讬 诪注讬讛 讜讛讞讝讬专谉 讻砖讛谉 诪谞讜拽讘讬诐 讻砖专讛 诪砖讜诐 讚转诇讬谞谉 诇讛拽诇, 讜讛讻讗 谞诪讬 诪讗讬 砖谞讗,   讜讗讚专讘讛 讻诇 砖讻谉 讛讬讗, 砖讛专讬 讗讬谉 讻讗谉 砖讜诐 讟专讬驻讜转 讘专讜专, 砖讛专讬 讗驻砖专 讚诪谉 讛转讜诇讚讜转   讗讜 诪讞讜诇讬 讗讞专 讛讜讗, 讗诇讗 注诇 讻专讞讬谉 讬砖 诇谞讜 诇讜诪专 讚砖讬谞讜讬 讝讛 讗讬谞讜 诪爪讜讬 讘讘谞讬   诪注讬诐 讗诇讗 注诇 讬讚讬 讛讗讜专, 讜讻诇 砖谞诪爪讗 讘讜 讞讜砖砖讬谉 诇讜 讻谞"诇.   



 讛讗 讚讗诪专 专讘讬 诪谞讬 讬专讜拽讬谉 砖讛讗讚讬诪讜 讜砖诇拽谉 讜讛讜专讬拽讜 讻砖专讛 诪讗讬 讟注诪讗 拽讜讟专讗   讛讜讗 讚注讗讬诇 讘讛讜. 讬砖 诇讜诪专 讚讛讜讗 讛讚讬谉 讘讗讚讜诪讬谉 砖讛讜专讬拽讜 讜砖诇拽谉 讜讛讗讚讬诪讜,   讚讞讚 讟注诪讗 讗讬转 诇讛讜, 讜讞讚讗 诪讬谞讬讬讛讜 谞拽讟, 讜诇驻讬 诪讛 砖讻转讘转讬 诇诪注诇讛 讘砖诐 讛专讘 讘注诇   讛诪讗讜专 讝"诇 讘驻讬专讜砖 诪砖谞转讬谞讜 砖讗讬谉 讛砖诇拽 诪讗讚讬诐 诇注讜诇诐, 诪砖讜诐 讛讻讬 谞拽讟 讘讻讬 讛讗讬   讙讜讜谞讗 诪砖讜诐 讚讘讛驻讱 讗讬 讗驻砖专 诇注讜诇诐. 讜讛专讘 讘注诇 讛注讬讟讜专 讝"诇 讬砖 诇讜 讻诇砖讜谉   讛专讗砖讜谉, 砖讻谉 讻转讘 讗讚讜诪讬谉 砖讛讜专讬拽讜 讜砖诇拽谉 讜讛讗讚讬诪讜 讻砖专讛, 讜讗讬谞讛 诪讞讜讜专 讘注讬谞讬   讻诇诇, 砖讗驻讬诇讜 转诪爪讗 诇讜诪专 砖讛砖诇拽 诪讗讚讬诐, 讗驻讬诇讜 讛讻讬 讗讬谉 注讜砖讬谉 讘讜 诪注砖讛 讘讻诇 讻讬   讛讗, 讗诇讗 讘诪讛 砖谞转驻专砖 讘讙诪专讗 砖讝讛 诪谉 讛讟讘注讬诐 讛讜讗, 讜讗讬谉 讗讜诪讚讬谉 讘讟专讬驻讜转 讝讜   讚讜诪讛 诇讝讜, 讚砖诪讗 讘讛转讛驻讱 讛讗讚诪讬诪讜转 诇讬专拽讜转 谞讜讚注 砖讛讜讗 注砖谉, 讗讘诇 讛讬专拽讜转   诇讗讚诪讬诪讜转 诇讗 谞讜讚注 讻谉, 讗诇讗 砖讚专讱 讛讘砖专 诇砖谞讜转 诪专讗讛讜 诪讞诪转 砖诇拽讜转 讜讗讬谉 讗谞讜   讘拽讬讗讬谉 讘讻讱 讜讛讬讗讱 谞注砖讛 诪注砖讛 讘诪讛 砖讗讬谉 讗谞讜 讘拽讬讗讬谉 讜诇讗 驻讬专砖讜 诇谞讜. 讜转讚注 诇讱   砖讗诇讜 讻谉 讛讬讛 讬讜转专 专讗讜讬 诇专讘 砖诪讜讗诇 诇转驻讜住 讛注谞讬谉 砖谞讗诪专 讘诪砖谞转讬谞讜 讜诇讜诪专   讗讚讜诪讬谉 砖讛讜专讬拽讜 讜砖诇拽谉 讜讛讗讚讬诪讜 讻砖专讛, 讜诪讛 专讗讛 砖转驻住 讛诇砖讜谉 砖诇讗 谞讗诪专   讘诪砖谞转讬谞讜 讜注讜讚 讻讬 砖诪注讬谞讛 诪讚专讘 谞讞诪谉 讚拽讗讬 讗专讘 砖诪讗讜诇 谞拽讟讛 讘讗讚讜诪讬诐 砖诇讗   讛讜专讬拽讜. 讜讗诐 讗讬转讗 砖讛讟讘注 砖讬讬讱 讘讝讛 讻诪讜 讘讝讛, 讛讜讛 诇讬讛 诇诪谞拽讟 讻讛讛讬讗 讙讜驻讗 讚专'   砖诪讜讗诇 讜诇讬诪讗 讗祝 讗谞讜 谞讗诪专 讬专讜拽讬谉 砖诇讗 讛讗讚讬诪讜 讜砖诇拽谉 讜讛讗讚讬诪讜 讟专讬驻讛, 讻谉 谞专讗讛   诇讬. 讜讛讗 讚专讘讬 诪谞讬 讜专讘 谞讞诪谉 讛讻讬 讙专住讬谞谉 诇讛 讘讛诇讻讜转 专讘讬谞讜 讗诇驻住讬 讝"诇, 讜讻谉 讛讜讗   讘谞讜住讞讗讜转 讗转诪专 讗诪专 专讘讬 诪谞讬 讬专讜拽讬谉 砖讛讗讚讬诪讜 讜砖诇拽谉 讜讛讜专讬拽讜 讟专讬驻讛 诪讗讬 讟注诪讗   讗讬讙诇讬 讘讛转转讬讬讛讜. 讜诪爪讗转讬 讘驻讬专讜砖讬 讛专诪讘"谉 讝"诇 讜讻谉 讘讞讬讘讜专 讛专讘 讘注诇 讛注讬讟讜专   讝"诇 砖讬砖 讙讜专住讬谉 讘讛驻讱 讚讙专住讬 讘讚专讘 砖诪讜讗诇 讟专讬驻讛 讜讘讚专讘 谞讞诪谉 讻砖专讛, 讜讗诐 讛讙专住讗   讛讬讗 讛驻讜讻讛 讻诪讜 砖讗诪专讜 诇讗 讬讚注转讬 诇讬讬砖讘 讘讛 讚讘专讬 专讘 讗住讬 讚讗诪专 诇讗 谞讬讻讜诇 讗诇讗   讘砖诇拽谉, 砖讛专讬 诇驻讬 讛驻讜讱 讛讙讬专住讗 诇注讜诇诐 讘转专 诪注讬拽专讗 讗讝诇讬谞谉 讘讬谉 诇讗讬住讜专 讘讬谉   诇讛讬转专, 讜讗诐 讘谞讬 诪注讬诐 讗诇讜 诪注讬拽专讗 讘诪专讗讛 讻砖专讜转 讻讬 砖诇拽谉 讜谞讛驻讻讜 诇诪专讗讛 讗讞专   讻砖专讬谉 谞讬谞讛讜 讜讻讚讗诪专 专讘 谞讞诪谉 讗讚讜诪讬谉 砖诇讗 讛讜专讬拽讜 讜砖诇拽谉 讜讛讜专讬拽讜 讻砖专讛 讻驻讬   讛讙专住讗 讛讛讬讗, 讗诇讗 讗诐 讻谉 谞讗诪专 砖讘讗讜转谉 讛谞讜住讞讗讜转 诇讗 讙专住讬 讛讗 讚专讘 讗住讬 讻诇诇,   讜诪讻诇 诪拽讜诐 讻讬讜谉 砖讬砖 谞讜住讞讗讜转 讛驻讜讻讜转 谞拽讟讬谞谉 诇讞讜诪专讗, 讜讻诇 砖讞讝专 诇诪专讗讛 讟专讬驻讛   注诇 讬讚讬 砖诇拽 讟专讬驻讛 讜讻诇 砖讞讝专 诇诪专讗讛 讛讘砖专 讗讬谉 注讜砖讬谉 讘讜 诪注砖讛 诇讛拽诇 讜讞讜砖砖讬诐 诇讜   讻驻讬 讛讙专住讗 讛砖谞讬讛. 诪诪讛 砖讗诪专讜 讘砖诪注转讬谉 诇讗 讗诪专讜 讬专讜拽讬谉 驻住讜诇讛 讗诇讗 讘诇讘 讜拽专拽讘谉 讜讻讘讚 讜诇讗 诪谞讜   专讬讗讛 讘讛讚讬讬讛讜, 诪砖诪注 诇讻讗讜专讛 讚讚讜拽讗 讗诇讜 砖讛讜专讬拽讜 讟专讬驻讛, 讗讘诇 专讬讗讛 讗驻讬诇讜   讘砖讛讜专讬拽讛 讻砖专讛, 讜讛讗 讚讗诪专讬谞谉 诇拽诪谉 (讞讜诇讬谉 谞讝, 讗) 讗讬谉 专讬讗讛 诇注讜祝 诇讗 诇讬谞驻诇 讜诇讗   诇讬讞诪专 讗驻讬诇讜 讘砖讛讜专讬拽讛 谞诪讬 拽讗诪专 砖讗讬谉 驻讜住诇 讘讛 诪专讗讛 讬专拽讜转 讻诇诇. 讜讻谉 诪爪讗转讬   讻转讜讘 诇诪拽爪转 讛诪驻专砖讬诐. 讜转诪讬讛讗 诇讬 讟讜讘讗 讚讛讗 讜讚讗讬 讟专讬驻讜转 讝讛 诪讞诪转 谞拽讘 讛讜讗, 砖讻诇 砖讛讜专讬拽 注转讬讚 诇谞拽讘   讜讻讚讗诪专讬谞谉 诇注讬诇 砖讬注讜专 讬专讜拽转谉 讻砖讬注讜专 谞拽讬讘转谉, 讗诇诪讗 诪讞诪转 讞砖砖 谞拽讘 讛讜讗, 讜讗诐   讻谉 专讬讗讛 讜讚讗讬 讛讗 诪讟专讬驻讗 讘谞拽讬讘讛 讜拽诇讛 讬讜转专 诇讬谞拽讘 诪谉 讛诇讘 讜诪谉 讛拽专拽讘谉. 讜讗诐   讻讞 讛讗砖 砖讜诇讟 讘讛谉 讜拽专讜讘讬谉 诇讬谞拽讘 注讚 讞诇诇谉, 讛讬讗讱 讗驻砖专 诇讜诪专 砖诇讗 讬砖诇讜讟 讘专讬讗讛   诇讬谞拽讘 砖谞讬 拽专讜诪讬讛 砖讛谉 讚拽讬谉 讘砖讚拽讬谉, 讜讗祝 注诇 驻讬 砖讗诪专讜 诇拽诪谉 讗讬谉 专讗讬讛 诇注讜祝   诇讗 诇讬谞驻诇 讜诇讗 诇讬讞诪专, 诪讗讬 讟注诪讗 讛讜讗讬诇 讜爪诇注讜转 诪讙讬谞讜转 讗讜转讛 讛讬讗讱 讬爪讬诇讜   讛爪诇注讜转 讗讜转讛, 讻讬讜谉 砖讻讘专 砖诇讟 讘讛 讛讗砖 注讚 砖谞砖转谞讛 诪专讗讬讛, 讜讚讜讞拽 讛讜讗 诇讜诪专 讚讗祝   注诇 驻讬 砖讬砖转谞讜 诪专讗讬讛 拽讜讟专讗 讘注诇诪讗 讛讜讗 讚注讬讬诇 讘讛讜, 讜谞专讗讛 诇讜诪专 讚讗祝 讛专讬讗讛   讻讗讞讚 诪讛诐 诇讬驻住拽 讘砖讬谞讜讬 讛诪专讗讛 讗诐 讛讜专讬拽讛. 讗诇讗 砖诇讗 讚讬讘专 讻讗谉 讗诇讗 讘讛讜讜讛   讜讘讚讘专 讛诪爪讜讬 诇讛讜专讬拽 诪讞诪转 谞驻讬诇转讛 诇讗讜专, 讗讘诇 专讬讗讛 砖爪诇注讜转 诪讙讬谞讜转 注诇讬讛   讜诪拽讬驻讜转 讗讜转讛 讗讬谞讛 诪爪讜讬讛 诇讞诪专, 讜讛讬讬谞讜 讚讗诪专讬谞谉 诇拽诪谉 讗讬谉 专讬讗讛 诇注讜祝 诇讗   诇讬谞驻诇 讜诇讗 诇讬讞诪专, 讻诇讜诪专 砖讗讬谉 讛讚讘专 诪爪讜讬, 讜诇驻讬讻讱 讗讬谉 爪专讬讻讛 讘讚讬拽讛 讻砖讗专 讘谞讬   诪注讬诐 讛爪专讬讻讬谉 讘讚讬拽讛. 讜讻谉 诪爪讗转讬讛 讘诪拽爪转 驻讬专讜砖讬[诐] 讝"诇. 讜转讚注 砖讛专讬 讗诪专讜 砖讗讬谉 诇讛 专讗讬讛 诇讬谞驻诇, 讜讘讝讜 讗讬谉 住驻拽 砖讗诐 谞转专住拽讛 专讬讗转讛   诪讞诪转 谞驻讬诇转讛 砖讛讬讗 讗住讜专讛, 讚讛讗 讻诇 讟专驻讜转 砖诪谞讜 讞讻诪讬诐 讘讘讛诪讛 讻谞讙讚谉 讘注讜祝, 讜注讜讚   讚讻讬讜谉 砖讗转讛 专讜讗讛 讗讜转讛 诪专讜住拽转 诪讛 讬讜注讬诇讜 诇讛 爪诇注讜转讬讛 讜讛谉 诇讗 讛爪讬诇讜 讜诇讗   讛讜注讬诇讜, 讗诇讗 讜讚讗讬 诇讗 讗诪专讜 砖讗讬谉 诇讛 专讬讗讛 诇讬谞驻诇 讗诇讗 诇讜诪专 砖讗讬谉 讞讜砖砖讬诐 诇讘讚讜拽   专讬讗转讛 讚诪住转诪讗 诇讗 谞转专住拽讛 讻诇诇 讻讬讜谉 砖讛讬讗 谞讞讘讗转 讘讬谉 讛爪诇注讜转, 讜诇讞诪专 谞诪讬 讚拽讗诪专   讚讻讜转讛 讛讬讗, 讜注讜讚 讚讗驻讬诇讜 转讗诪专 砖爪诇注讜转 (讛讙讜祝) [讛注讜祝] 诪讙讬谞讜转 注诇 讛专讬讗讛, 诪讛   转讗诪专 讘专讬讗讛 砖讘讘讛诪讛 砖讗讬谉 爪诇注讜转 诪讙讬谞讜转 讗讜转讛 讬讜转专 诪诇讘 讜拽讜专拽讘谉, 讗诇讗 讜讚讗讬   讛专讬讗讛 砖讛讜专讬拽讛 讘讘讛诪讛 讟专讬驻讛. 讜讗诐 转讗诪专 讗诐 讻谉 诇诪讛 诇讗 诪谞讜 讗讜转讛 讻讗谉, 讜诇讬诪讗 诇讗 讗诪专讜 讬专讜拽讬谉 驻住讜诇讬谉 讗诇讗   讘诇讘 讜拽讜专拽讘谉 讜讻讘讚 (讛)[讜]专讬讗讛, 讚讛讗 讘讘讛诪讛 讜讚讗讬 讟专讬驻讛, 讗诇讗 砖诇讗 讚讘专讜 讗诇讗   讘诪讜讬 讘讬谉 讘注讜祝 讘讬谉 讘讘讛诪讛, 讜讟专讬驻讜转 讛专讬讗讛 讗讬谞讜 诪爪讜讬 讘注讜祝 讻讚讗诪专讬谞谉 诇拽诪谉   (谞讝, 讗) 讻谞"诇. 讜注讜讚 讬砖 诇讬 诇讜诪专 讚讗讬 讗驻砖专 诇讛诐 诇注专讘 讜诇砖谞讜转 注诪讛诐 专讬讗讛, 诇驻讬   砖讛讬专讜拽 讻讜诇诇 砖谞讬 爪讘注讬诐 讬专讜拽 讛谞拽专讗 讜专讬讚 砖讛讜讗 讻讻专转讬 讜讛砖谞讬 讛谞拽专讗 讙专讜讙 砖讛讜讗   诪讜专讬拽讗, 讜讛讬专讜拽 讛驻讜住诇 讘诇讘 讜拽讜专拽讘谉 讜讻讘讚 讛讜讗 讻讻专转讬, 砖讗诇讜 讻诪讜专讬拽讗 讛讻讘讚   讻砖讛讜讗 砖诪谉 讚专讻讜 诇讛讬讜转 讻谉, 讜诪住转诪讗 诪讚注专讬讘 讜转谞讬 诇讘 讜拽讜专拽讘谉 讜讻讘讚 讬专拽讜转   讛驻讜住诇 讘诇讘 讜拽讜专拽讘谉 讻讬专拽讜转 讛驻讜住诇 讘讻讘讚 讜讛讜讗 砖讛讜讗 讻讻专转讬. 讗讘诇 讘专讬讗讛 讛讬专讜拽   讻讻专转讬 讗讬谞讜 驻讜住诇, 讚讛讬讬谞讜 讻专' 谞转谉 讻讚讗诪专讬谞谉 诇注讬诇 (讞讜诇讬谉 诪讝, 讘) 讬专讜拽讛 讻砖讬专讛   诪讚专' 谞转谉, 讛讬讻讬 讚诪讬 讻讻专转讬, 讜讻讬讜谉 砖讝讛 讘转讜诇讚转讛 谞诪爪讗 讘专讬讗讛 诪讞诪转 砖诇讗 谞讘诇注   讘讛 讚诪讛 讗讬谉 讗讜转讛 诪专讗讛 驻讜住诇 讜讗驻讬诇讜 讘谞驻诇讛 诇讗讜专. 讜讻诇 砖讻谉 诇驻讬 讙讬专住转谉 砖诇   讙讗讜谞讬诐 讝"诇 砖讗"讗 诇驻讜住诇 讘诪谉 讛住转诐 讘砖讜诐 驻谞讬诐, 砖讛专讬 讛讻砖专谞讜讛 诇诪注诇讛 诪讚专' 谞转谉   讗诇讗 讛讬专讜拽 讛驻讜住诇 讘专讬讗讛, 注诇 讻专讞讬谉 讗"讗 讗诇讗 讻注讬谉 讙专讜讙 砖讛讜讗 讻注讬谉 诪讜专讬拽讗,   讜讛讛讜讗 讗驻讬诇讜 讘诇讗 谞驻讬诇转 讗砖 讟专讬驻讛 讜讗驻讬诇讜 砖诪专谞讜讛 诪讬讜诐 讛讜诇讚讛 讜注讚 砖注转 砖讞讬讟转讛   讜谞转讘专专 讘讘讬专讜专 砖诇讗 谞驻诇讛 诇讗讜专. 讛讬诇讻讱 讗"讗 诇砖谞讜转讛 注诐 诇讘 讜拽讜专拽讘谉 讜讻讘讚   讘谞驻(讜)诇讛 诇讗讜专 讻谞"诇. 讜诇注谞讬谉 驻住拽 讛诇讻讛. 讘讛诪讛 讜注讜祝 砖谞驻诇讜 诇讗讜专 讜谞讞诪专讜 讘谞讬 诪注讬讛诐, 讗诐 谞砖转谞讛   诪专讗讬讛谉 砖讞讝专讜 讛讬专讜拽讬谉 讻讙讜谉 讚拽讬诐 讗讚讜诪讬谉 讗讜 砖讞讝专讜 讛讗讚讜诪讬谉 讬专讜拽讬谉 讻讙讜谉 诇讘   讜拽讜专拽讘谉 讜讻讘讚 讟专讬驻讛, 讜讘讘讛诪讛 谞诪讬 讗诐 讛讜专讬拽讛 讛专讬讗讛 砖诇讛 谞诪讬 讟专讬驻讛, 讜诪住转讘专讗   讚讜拽讗 讘砖讛讜专讬拽讛 讻注讬谉 诪讜专讬拽讗, 讗讘诇 讘注讜祝 专讗讬转讬 诇诪拽爪转 讛诪驻专砖讬诐 砖讗诪专讜 讻砖讬专讛   诪驻谞讬 砖爪诇注讜转 诪讙讬谞讜转 注诇讬讛, 讜讻讘专 讻转讘转讬 诇诪注诇讛 砖讗讬谞讜 (谞诪爪讗) [谞专讗讛] 讻诇诇 讗诇讗   讘讬谉 讘讝讜 讘讬谉 讘讝讜 讟专讬驻讛, 讜讗讬谉 讛驻专砖 讘讬谉 专讬讗转 讛注讜祝 诇讘讛诪讛 讗诇讗 讗爪诇 谞驻讜诇讛 讜诇讗   讗爪诇 诪讻讜转 讗砖 讗诇讗 讞讬讜讘 讘讚讬拽讛 诇讘讚 砖注讜祝 讗讬谉 爪专讬讱 讘讚讬拽讛 诪住驻拽 讜讘讘讛诪讛 爪专讬讱   讘讚讬拽讛, 讜诇讗 讗诪专讜 讻讘讚 讗诇讗 讻谞讙讚 讘谞讬 诪注讬诐, 讗讘诇 砖诇讗 讻谞讙讚 讘谞讬 诪注讬诐 诇讗, 诇驻讬   砖讗讬谉 讟专驻讜转 讛讻讘讚 诪讞诪转 注爪诪讜 讗诇讗 诪讞诪转 讘谞讬 诪注讬诐 砖讻谞讙讚讜, 讜讛讬讬谞讜 讚讗诪专 专'   讬讛讜砖注 讘谉 诇讜讬 诇专讘 讬讜住祝 讛讜专讬拽讛 讻讘讚 砖讻谞讙讚 讘谞讬 诪注讬诐 讟专讬驻讛, 讜讗拽砖讬谞谉 诇讗 讬讛讗   讗诇讗 谞讬讟诇讛, 讜讗诪专 专讘讛 讛讻讬 拽讗诪专 讻讬讜谉 砖讛讜专讬拽讛 讻讘讚 讻谞讙讚 讘谞讬 诪注讬诐 讘讬讚讜注   砖谞讞诪专讜 讘谞讬 诪注讬诐 讜讟专讬驻讛. 讜诪讬讛讜 谞专讗讛 诇讬 讚讗诐 讛讜专讬拽讛 讻诇 讛讻讘讚 砖诇讗 讻谞讙讚 讘谞讬 诪注讬诐 讜讛讜讗 讛专讗砖 砖诇 诪拽讜诐   讞讬讜转讜 讟专讬驻讛, 砖讛专讬 讗诐 谞讟诇 讻讜诇讜 讜诇讗 谞砖转讬讬专 诪诪谞讜 讻讝讬转 讘诪拽讜诐 砖讛讬讗 讞讬讛   讜讻讝讬转 讘诪拽讜诐 诪专讛 讟专讬驻讛, 讜讗驻讬诇讜 讛讜专讬拽讛 讻谞讙讚 讛诪专讛 谞诪讬 讗讬讻讗 诇诪讬诪专 砖讛讬讗   讟专讬驻讛, 砖讛专讬 注转讬讚讛 诇讬谞拽讜讘 讜诇谞拽讜讘 谞诪讬 讛诪专讛, 讜讗驻砖专 诇讜诪专 讚讻讬讜谉 砖诇讗 砖讗诇 专讘   讬讜住祝 诪专' 讬讛讜砖注 讘谉 诇讜讬 讗诇讗 讘砖讛讜专讬拽讛 讻谞讙讚 讘谞讬 诪注讬诐 诇讘讚, 诪砖诪注 讚讘诪拽讜诐 讗讞专   讻砖讬专讛, 讜讛讗 讚讗诪专讬谞谉 诇讗 讬讛讗 讗诇讗 谞讟讬诇讛, 讛讬讬谞讜 诪注讬拽专讗, 讚讛讜讛 住诇拽讗 讚注转讬谉   讚专讘讬 讬讛讜砖注 讘谉 诇讜讬 诪讞诪转 讟专讬驻讜转 讛讻讘讚 讘注爪诪讜 拽讗诪专 诇讬讛 砖讛讬讗 讟专讬驻讛, 讜诪砖讜诐   讛讻讬 讗拽砖讬谞谉 诇讬讛 诇讗 讬讛讗 讗诇讗 谞讬讟诇讛, 讗讘诇 诇诪住拽谞讗 讚驻专讬砖 专讘讛 讚诇讗 诪讞诪转 讟专讬驻讜转   讛讻讘讚 注爪诪讜 拽讗诪专 诇讬讛 [讗讝 讗诪专讬谞谉 讚]砖诇讗 讻谞讙讚 讘谞讬 诪注讬讬诐 讜讗驻讬诇讜 讛讜专讬拽讜 讻谞讙讚   诪拽讜诐 砖讛讜讗 讞讬' 讜讻谞讙讚 诪拽讜诐 诪专讛 讻砖讬专讛, 讚讗讬谉 讛讗讜专 砖讜诇讟 讘讜 讻诇 讻讱 砖讬谞拽讜讘   讗讜转讜. 讜转讚注 砖讛专讬 驻讬' 专讘讛 讚讛讻讬 拽讗诪专 讻讬讜谉 砖讛讜专讬拽 讻讘讚 讻谞讙讚 讘谞讬 诪注讬诐 讘讬讚讜注   砖谞讞诪专讜 讘谞讬 诪注讬讛 讻诇讜诪专 讘讬讚讜注 砖讻讘专 砖诇讟 讘讛诐 讛讗砖 讜诇讗 拽讗诪专 讘讬讚讜注 砖谞讬拽讘 讛讻讘讚   讜讗讞"讻 讬谞拽讘讜 讘谞讬 诪注讬诐 讛住诪讜讻讬谉 诇讜, 讜讛讬讬谞讜 谞诪讬 讚诇讗 讗诪专讬谞谉 讘讟讞讜诇 砖讗诐 讛讜专讬拽   讘住讜诪讻讬讛 讟专讬驻讛, 诇驻讬 砖讗讬谉 诪讻讜转 讗砖 砖讜诇讟 讘讜 讻诇 讻讱 砖讬拽讜讘 讻诇 注讜讘讬 讛讟讞讜诇 讜诇讗   讘住讬诪谞讬谉 诇驻讬 砖讛谉 拽砖讬谉 讗爪诇 讛讗砖, 讻诪讜 砖讗诪专讜 诇注讬诇 (讞讜诇讬谉 谞讗, 讘) 诇注谞讬谉 谞驻讬诇讛 拽砖讬谉   讛谉 讗爪诇 谞驻讬诇讛, 讜讻诪讜 砖讗诪专讜 诇注讬诇 (讞讜诇讬谉 谞讙, 讘) 诇注谞讬谉 讚专讬住讛 注讚 砖讬讗讚讬诪讜 住讬诪谞讬谉   注爪诪谉, 讜讝讜 爪专讬讻讗 注讬讜谞讗. 讜砖讬注讜专 讬专讜拽转谉 讻砖讬注讜专 谞拽讬讘转谉, 诪讛 谞拽讬讘转 讘诪砖讛讜 讗祝 讬专讜拽转谉 讘诪砖讛讜, 讜谞专讗讛   讚讗驻讬诇讜 诇讗 注讘专讛 讬专讜拽转谉 诇讞诇诇 讟专讬驻讛, 讚讻讬讜谉 砖讛讜专讬拽讜 诪诇诪注诇讛 讘讬讚讜注 砖谞讞诪专讜   诪讘驻谞讬诐, 讻诇讜诪专 砖砖诇讟 讛讗砖 讘讞诇诇 讜讟专讬驻讛 讻诪讜 砖讗诪专谞讜 诇诪注诇讛. 讘讛诪讛 讗讜 注讜祝   砖谞诪爪讗讜 讘谞讬 诪注讬讛 讬专讜拽讬谉 讜讗讬谉 讬讚讜注 讗诐 拽讜讚诐 砖讞讬讟讛 谞驻诇讛 诇讗讜专 讗诐 诇讗讜,   讟专讬驻讛, 讻讚讘专讬 专讘讬谞讜 讗诇驻住讬 讝"诇 讜讛专诪讘"诐 讝"诇 (驻"讝 诪讛诇' 砖讞讬讟讛 讛"讻). 讗讚讜诪讬谉 砖诇讗 讛讜专讬拽讜 讜砖诇拽谉 讜讛讜专讬拽讜 讜注诪讚讜 讘讬专讜拽转谉 讗讞专 讛砖诇拽 讗祝 注诇 驻讬 砖诇讗   谞讜讚注 砖谞驻诇讛 诇讗讜专 讜讗祝 注诇 驻讬 砖诇讗 谞讬讻专 讘讛谉 讬专讜拽转讗 讘砖注(转)[讛] 砖讛谉 讞讬讬谉,   讟专讬驻讛, 讜讻讚讘专 讛专诪讘"诐 (砖诐), 讜讝讜 讞讜诪专讗 讬转讬专讛 讘讬专讜拽讬谉 砖讛讗讚讬诪讜 讜砖诇拽谉   讜讛讜专讬拽讜 讜讘讗讚讜诪讬谉 砖诇讗 讛讜专讬拽讜 讜砖诇拽谉 讜讛讜专讬拽讜, 讜谞转讞诇驻讜 讛谞讜住讞讗讜转, 讜谞拽讟讬谞谉   诇讞讜诪专讗, 讚讬专讜拽讬谉 砖讛讗讚讬诪讜 讜砖诇拽谉 讜讛讜专讬拽讜 讗祝 注诇 驻讬 砖讞讝专讜 诇诪专讗讛 讛讘砖专 讟专讬驻讜转   讜讻谉 讘讗讚讜诪讬谉 砖诇讗 讛讜专讬拽讜 讜砖诇拽谉 讜讛讜专讬拽讜 讟专讬驻讛 讚讗诪专讬谞谉 讗讬讙诇讗讬 讘讛转转讬讬讛讜,   讜专讘讬谞讜 讗诇驻住讬 讝"诇 讛讻砖讬专 讘讬专讜拽讬诐 砖讛讗讚讬诪讜 讜砖诇拽谉 讜讛讜专讬拽讜 注"驻 讙专住转讜.   



讚专住讛 讜讟专驻讛 讘讻讜转诇 讜讻讜'. 讗诐 砖讛转讛 诪注转 诇注转 爪专讬讻讛 讘讚讬拽讛 砖诪讗 谞砖讘专讛   讛砖讚专讛 讜谞驻住拽 讛讞讜讟. 讗驻砖专 砖专讘讬谞讜 讝"诇 诇讗讜 讚讜拽讗 谞拽讟 讞讜讟 讛砖讚专讛 讚讛讜讗 讛讚讬谉 诇讻诇   讛砖讗专, 讜讻诇 诪讛 砖讻谞讙讚 讛讞诇诇, 讚讗讬 讚讜拽讗 谞拽讟 讜诇讜诪专 讚讻讬讜谉 砖砖讛转讛 讬爪讗讛 诪讞砖砖   专讬住讜拽 讜诇讬讻讗 讗诇讗 砖诪讗 谞驻住拽 讞讜讟 讛砖讚专讛 转讬拽砖讬 诇谉 讟讜讘讗 讚讛讗 诪砖诪注 诇注讬诇   (谞讗, 讘) 讚注诪讚讛 讻砖讛转讛 讚诪讬, 讜讙讘讬 注诪讚讛 讛讜讗 讚讗诪专讬谞谉 讚讘注讬讗 讘讚讬拽讛, 讜注诇讛   拽讗诪专讬谞谉 爪专讬讻讛 讘讚讬拽讛 讻谞讙讚 讻诇 讛讞诇诇, 讜讛专"诐 讝"诇 (驻"讟 诪讛诇' 砖讞讬讟讛 讛"讻) 讻转讘   讻谉 诪驻讜专砖, 讜讻谉 注讬拽专.



 讛讻讬 讙专住 专砖"讬 讝"诇: 讛讜专讜 讘讟专驻讞转 诇讗讬住讜专讗 讜讻专讘讬 讘讝驻拽 诇讛讬转专讗 讗讜 讚讬诇诪讗   讘讟专驻讞转 诇讛讬转讬专讗 讻专讘讬 讘讝驻拽 讗讘诇 讻专讘讬 讘讝驻拽 诇讗 住讘讬专讗 诇讛讜. 驻讬专讜砖, 谞住转驻拽   诇讛谉 讗诐 砖转讬 讛讜专讗讜转 讛讬讜 讛讗讞转 讘讟专驻讞转 讜讛讜专讜 讘讛 诇讗讬住讜专讗 讻专讘讬 讟专驻讜谉, 讚转谞谉   讘住谞讛讚专讬谉 (诇讙, 讗) 讜讛讗讻讬诇讛 专讘讬 讟专驻讜谉 诇讻诇讘讬诐, 讜注讜讚 讛讜专讜 讘讝驻拽 讻专讘讬   诇讛讬转讬专讗 讻讚讘专讬 专讘讬 讘讝驻拽 砖讛讜专讛 讘讛 诇讛讬转专讗, 讗讘诇 讘讝驻拽 注爪诪讜 诇讗讬住讜专讗 住讘讬专讗   诇讛讜, 讜讚诇讗 讻专讘讬 谞转谉, 讜讗讬谉 讛注谞讬谉 讛讝讛 诪转讞讜讜专, 讚讗讟讜 讘住讬诪谞讗 谞拽讟 诇讛 诇诪讬诇转讬讛   讚专讘讬 讘讝驻拽, 讜诪讬 住讘专 转谞讗 讚诪转谞讬转讬谉 讚拽转谞讬 谞讟诇讛 讛讗诐 讻砖讬专讛, 讜讛讜讛 诇讬讛 诇诪讬诪专   讛讜专讜 讘讟专驻讞转 讻转谞讗 讚诪转谞讬', 讗讬 谞诪讬 讛讜专讜 讘讟专驻讞转 诇讛讬转讬专讗 讜转讜 诇讗, 讜诪讛 诇讛诇谉   讗爪诇 诪讬诇转讬讛 讚专讘讬 讘讝驻拽, 讻讬讜谉 讚诇讗 讛讜专讜 讘讛 讗讬谞讛讜 诇讗 讗讬住讜专 讜诇讗 讛讬转专, 讜讘诪拽爪转   谞讜住讞讗讜转 砖诇谞讜 讻转讘 讛讜专讜 讘讟专驻讞转 诇讗讬住讜专讗 讜讻专讘讬 讘讝驻拽 诇讛讬转讬专讗, 讗讜 讚诇诪讗 讛讜专讜   讘讟专驻讞转 诇讛讬转讬专讗 讜讻专讘讬 讘讝驻拽 诇讛讬转讬专讗, 讜诇驻讬 讙专住讗 讝讜 诪砖诪注 讚讛讜专讗转诐 诇讙讘讬   讟专驻讞转 讛讗 讚讗住转驻拽讗 讗讬 诇讛讬转讬专讗, 讗讘诇 讘讝驻拽 拽讬诐 诇讛讜 讚诇讛讬转讬专讗 讛讜专讜 讘讛, 讜诪讬谞讛   讚讛讬诇讻转讗 讻专讘讬 讘讝驻拽, 讗讘诇 诇驻讬 讙讬专住转 专讘讬谞讜 砖诇诪讛 讝"诇 诇讬转 讛讬诇讻转讗 讻专讘, 讚讛讜讛   诇讬讛 讬讞讬讚 讗爪诇 专讘讬诐, 讜诇讬转 讛诇讻转讗 讻讜转讬讛, 讗诇讗 讻转谞讗 拽诪讗 讚讗住专. 讜诇注谞讬谉 讟专驻讞转 讻转讘 专讘讬谞讜 讞谞谞讗诇 讝"诇 讚讻讬讜谉 讚住诇拽讗 讛讻讗 讘转讬拽讜, 诇讞讜诪专讗   注讘讚讬谞谉. 讜转讬诪讛 讛讜讗, 讞讚讗, 讚住转诐 诪转谞讬' 讛讬讗 诇注讬诇 (讞讜诇讬谉 谞讚, 讗) 谞讟诇讛 讛讗诐 讻砖讬专讛,   讜专' 讟专驻讜谉 谞诪讬 讚讛讗讻讬诇讛 诇讻诇讘讬诐 讟讜注讛 讘讚讘专 诪砖谞讛 拽专讬谞谉 诇讬讛, 讜注讜讚 讚专' 讟专驻讜谉   讙讜驻讬讛 诪讛讚专 拽讗 讛讚专 讘讬讛, 讻讚转谞谉 讘讘讻讜专讜转 驻专拽 专讘讬注讬 (讻讞, 讘) 诪注砖讛 讘驻专讛 砖诇   讘讬转 诪谞讞诐 砖谞讟诇讛 讛讗诐 砖诇讛 讜讛讗讻讬诇讛 专' 讟专驻讜谉 诇讻诇讘讬诐, 讜讘讗 诪注砖讛 诇驻谞讬 讞讻诪讬诐   讜讛转讬专讜, 讗诪专 转讜讚讜住 讛专讜驻讗 讗讬谉 驻专讛 讜讞讝讬专讛 讬讜爪讗讬谉 诪讗诇讻住谞讚专讬讛 注讚 砖讞讜转讻讬谉 讗转   讛讗诐 砖诇讛 讘砖讘讬诇 砖诇讗 转诇讚, 讗诪专 专' 讟专驻讜谉 讛诇讻讛 讞诪讜专讱 讟专驻讜谉, 讗诪专 诇讜 专' 注拽讬讘讗   驻讟讜专 讗转讛 砖讗转讛 诪讜诪讞讛 讘讘"讚 讜讻诇 讛诪讜诪讞讬谉 讘讘"讚 驻讟讜专 诪诇砖诇诐.



讙讙讜 砖诇 讝驻拽 谞讬讚讜谉 讻讜讜砖讟 讛讬讻讬 讗诪专 专讘 讘讬讘讬 讘专 讗讘讬讬 诪拽讜诐 砖谞诪转讞 注诪讜.   驻讬专砖 专砖"讬 讝"诇 谞诪转讞 讻诇讜诪专 诪诪拽讜诐 砖诪转讞讬诇 诇诪砖讱 讜诇讛转拽爪专 诇诪注诇讛 讜讻注讬谉   砖讗诪专讜 讘诪讜讞 讛转讞讬诇 诇讬诪砖讱 谞讚讜谉 讻讞讜讟 讛砖讚专讛, 讜讛讬讬谞讜 诪诪拽讜诐 砖诪转拽爪专 讜诇诪讟讛.   讜讘转砖讜' 讛讙讗讜谞讬诐 讝"诇 [讻'] 诪讚拽讗诪专 讙讙讜 砖诇 讝驻拽 谞讚讜谉 讻讜讜砖讟 砖诪注 诪讬谞讛 讚诇讬转   讛诇讻转讗 讻讜转讬讛 讚专讘讬 讚讗诪专 讗驻讬诇讜 谞讬讟诇, 讚讛讗 讗讬讻讗 诪拽讜诐 砖讘谞拽讘 讘诇讘讚 讟专讬驻讛.   讜讗驻砖专 砖讗讬谉 讝讜 专讗讬讛 讻诇 讻讱, 讚讚讬诇诪讗 专讘讬 谞讬讟诇 讻诇 诪拽讜诐 讛专讞讘 砖讘讜 拽讗诪专, 讜转讚注   诇讱 砖讗诐 讻谉 讗祝 讗谞讜 谞讗诪专 讚诇讬转 讛讬诇讻转讗 讗驻讬诇讜 讻专讘谞谉 讚专讘讬, 讚讛讗 转谞谉 谞讬拽讘 讛讝驻拽   讻砖讬专讛 讜讗讬诇讜 讛讻讗 讗诪专讬谞谉 谞讬拽讘 讙讙讜 砖诇 讝驻拽 讟专讬驻讛.





讛诪讗讬专讬

注讜祝 砖谞驻诇 诇讗讜专 爪专讬讱 讘讚讬拽讛 讻谞讙讚 讘谞讬 诪注讬讜 讗诐 讛讜专讬拽讜 讛讗讚讜诪讬诐 讘讟讘注诐 专"诇 诇讘 讜拽讜专拽讘谉 讜讻讘讚 讗讜 讗讞讚 诪讛诐 讗讜 讛讗讚讬诪讜 讛讬专讜拽讬诐 讘讟讘注诐 专"诇 讛讚拽讬诐 讗讜 讗讞讚 诪讛诐 讟专驻讛 讛讜讗讬诇 讜讛讙讬注 讘讛诐 讻讞 讛诪讻讜讛 诇砖谞讜转 诪专讗讬讛诐 讛专讬 讛讜讗 讘诪拽讜诐 砖谞讜讬 讛诪专讗讛 讻谞讬拽讘 砖注转讬讚讬诐 讛诐 诇讬谞拽讘 讜讻诇 砖注转讬讚 诇讬谞拽讘 讛专讬 讛讜讗 讻谞讬拽讘 讜诪驻谞讬 讝讛 砖讬注讜专 砖谞讜讬 诪专讗讬讛谉 讘诪砖讛讜 讻谞拽讘 讜讗驻讬' 诇讗 讛讙讬注 讛讬专讜拽讜转 诇讞诇诇 砖讻讞 讛诪讻讜讛 讬讜专讚 讜谞讜拽讘 讜讻诪讜 砖讘讬讗专谞讜 讘讗专住 讛讚专讜住讛:



讬砖 讘注谞讬谉 讝讛 砖谞讬 讚讘专讬诐 砖谞讞诇拽讜 讘讛诐 讙讚讜诇讬 注讜诇诐 讛专讗砖讜谉 讛讜讗 讘讟专驻讜转 讝讛 讗诐 谞讜讛讙 讘讘讛诪讛 讗诐 诇讗讜 讙讚讜诇讬 讛诪驻专砖讬诐 讻转讘讜 砖讛讚讬谉 讻谉 讘讘讛诪讛 讗诇讗 砖诪转讜讱 砖讗讬谞讜 诪爪讜讬 讘讛 讻诇 讻讱 讘谞拽诇 诇讗 讛讜讝讻专讛 讘讘讛诪讛 讛讗 诪"诪 讻诇 砖讗讬专注 讻谉 讟专驻讛 砖讛专讬 讗诪专讜 讻诇 讟专驻讜转 砖诪谞讜 讞讻诪讬诐 讘讘讛诪讛 讻谞讙讚谉 讘注讜祝 讜讬转专 注诇讬讛诐 注讜祝 谞砖讘专 讛注爪诐 讜诇讗 谞讬拽讘 拽专讜诐 砖诇 诪讜讞 讜讘注讜祝 砖诇 诪讬诐 讜讗诇讜 谞讞诪专讜 讘谞讬 诪注讬讛 诇讗 转谞讬 诇讬讛 讘讬转专讜转 砖诇 注讜祝 讗诇诪讗 讗祝 讘讘讛诪讛 讛讬讗 讜诪"诪 讙讚讜诇讬 讛诪讞讘专讬诐 讻转讘讜 砖讗讬谉 讟专驻讜转 讝讛 讘讘讛诪讛 讻诇诇 讜讬砖 诪驻专砖讬诐 讚讘专讬讛诐 诪转讜讱 砖注讜专 砖诇讛 讙住 讜注讘 讜讘谞讬 诪注讬讛 讙住讬诐 讗讬谉 讻讞 诪讻讜讛 砖讜诇讟转 讘讛诐 讻诇 讻讱 讜讗驻讬' 谞砖转谞讛 诪专讗讬转诐 讜讝讜 砖讗诪专讜 讻诇 讟专驻讜转 砖诪谞讜 讞讻诪讬诐 讘讘讛诪讛 讻谞讙讚谉 讘注讜祝 讜讬转专 注诇讬讛谉 注讜祝 讘谞砖讘专 讛注爪诐 讜诇讗 谞讬拽讘 讛拽专讜诐 讜讗诇讜 谞讞诪专讜 讘谞讬 诪注讬讛 诇讗 拽转谞讬 驻讬专讜砖讜 讜讬转专 注诇讬讛谉 注讜祝 讘讚讘专讬诐 砖讛注讜祝 讜讛讘讛诪讛 砖讜讬诐 讘讛诐 讗讘诇 讝讜 讬砖 诇讘讛诪讛 注讜专 讞讝拽 砖诪爪讬诇 讘讻讱 讜讝讜 讗讬谞讛 专讗讬讛 砖讗祝 (讛注讜专 讬砖 诇讜 注讜祝) [讛注讜祝 讬砖 诇讜 注讜专] 讜讗诐 诪驻谞讬 砖讗讬谞讜 讞讝拽 讗祝 拽专讜诐 砖诇 诪讜讞 讗讬谞讜 讞讝拽 讻砖诇 讘讛诪讛 讜讗注"驻 讻谉 诪谞讗讜讛 讘讬转专转 砖讘注讜祝 讗诇讗 砖诪"诪 讗驻砖专 砖讞讜讝拽 讛拽专讜诪讜转 拽专讜讘 讘讬谞讬讛诐 讬讜转专 诪砖诇 注讜专讜转 讜讗祝 讛诐 诪讘讬讗讬诐 专讗讬讛 砖讗诐 讻谉 讬"讟 讟专驻讜讬讜转 讛诐 讜讗祝 讝讜 讗讬谞讛 砖讝讜 讘讻诇诇 讛诇拽讜转 讛讬讗 讜讻谉 讜砖讟 砖谞注砖讛 讞讬爪讜谉 诇讘谉 讜驻谞讬诪讬 讗讚讜诐 讟专驻讛 讜诇讗 谞砖谞讬转 讘讻诇诇 讛讬"讞 诪驻谞讬 砖讘讻诇诇 讛诇拽讜转 讛讬讛 讜讙讚讜诇讬 驻讜专讜讜讬谞爪讗讛 诪讻专讬注讬谉 讘讬谞讬讛谉 讘讞讘讜专讬讛诐 砖讗诐 谞驻诇讛 讛讘讛诪讛 诇讗讜专 讗讬谞讛 爪专讬讻讛 讘讚讬拽讛 诪谉 讛住转诐 讜注讜祝 砖谞驻诇 诇讗讜专 爪专讬讱 讘讚讬拽讛 诪谉 讛住转诐 讛讗 诪"诪 讗诐 专讗讬谞讜 砖谞砖转谞讛 诪专讗讬转诐 讗讚讜诪讬诐 讘讬专拽讜转 讜讬专讜拽讬诐 讘讗讚诪讬诪讜转 讟专驻讛 讗祝 讘讘讛诪讛 讗诐 讘谞驻诇讛 诇讗讜专 讗诐 讘诇讗 谞驻诇讛 讻诇 讗讞讚 诇砖讬讟转讜 注诇 讛讚专讱 砖谞讘讗专 讘住诪讜讱 讜讻谉 讛讚讘专讬诐 谞专讗讬谉:



讛讚讘专 讛砖谞讬 砖谞讞诇拽讜 讘讜 讛讜讗 讗诐 讛讜专讬拽讜 讛讗讚讜诪讬诐 讜诇讗 谞讜讚注 诇谞讜 讗诐 谞驻诇讛 诇讗讜专 讗诐 诇讗讜 讗讜 砖谞讜讚注 砖诇讗 谞驻诇讛 讬砖 讗讜诪专讬诐 砖讟专驻讛 讜讗祝 讘谞讜讚注 砖诇讗 谞驻诇讛 讻诇 砖讛讜专讬拽讜 讛讗讚讜诪讬诐 讟专驻讛 诇讗 谞讗诪专 谞驻诇讛 诇讗讜专 讗诇讗 诪驻谞讬 砖砖谞讜讬 讝讛 讚专讻讜 诇讘讗 注诇 讬讚讬 讻讱 讛讗 讻诇 砖讘讗 讗注"驻 砖诇讗 谞讜讚注 诇谞讜 讗诐 谞驻诇讛 诇讗讜专 讗讜 讗注"驻 砖讗谞讜 讬讜讚注讬谉 砖诇讗 谞驻诇讛 讻讙讜谉 砖注诪讚 讘讻诇讜讘 诪砖谞讬爪讜讚 讟专驻讛 砖讗讬谉 讟专驻讜转 讝讛 讗诇讗 诪讞诪转 诇拽讜转 讜讗注"驻 砖专讜讘 驻注诪讬诐 住讘转讜 诪讞诪转 讛讗讜专 诪"诪 讻诇 砖讬讘讗 诪讬讛讗 诇拽讜转 讛讜讗 讜讟专驻讛 讜讬砖 讗讜诪专讬诐 砖诇讗 谞讗诪专 讟专驻讜转 讝讛 讗诇讗 讘砖诇讗 谞讜讚注 讗诐 谞驻诇讛 诇讗讜专 讗诐 诇讗讜 砖诪谉 讛住转诐 注诇 讬讚讬 谞驻讬诇转 讗讜专 讛讬讛 讜讛诐 讙讜专住讬诐 讻讗谉 讻诇 砖讛讜专讬拽讛 讻讘讚 讻谞讙讚 讘谞讬 诪注讬谉 讘讬讚讜注 砖谞驻诇讜 诇讗讜专 讜谞讞诪专讜 讘谞讬 诪注讬讛 讜讝讜 讛讬讗 砖讟转 专讜讘 讙讗讜谞讬诐 讛讗 讗诐 谞讜讚注 砖诇讗 谞驻诇讛 讻砖专讛 砖讗讬谉 砖谞讜讬 讝讛 诇拽讜转 讗诇讗 讻砖讛讜讗 讘讗 诪讞诪转 讛讗讜专 讜讗注"驻 砖讗诐 讻谉 讗祝 讘砖诇讗 谞讜讚注 讛讬讛 诇谞讜 诇转诇讜转 讘诪讞诪转 讚讘专 讗讞专 砖讗讬谞讜 驻讜住诇 诪"诪 转讜诇讬谉 讘诪爪讜讬 讜讬砖 讗讜诪专讬诐 砖诇讗 谞讗诪专 讛讟专驻讜转 讗诇讗 讘砖谞讜讚注 砖谞驻诇讛 诇讗讜专 讘讜讚讗讬 讚讜诪讬讗 讚谞驻诇讛 诪谉 讛讙讙 砖讗诐 诇讗 讻谉 诇讗 讛讬讛 诇讜 诇讛讝讻讬专 讗诇讗 谞讞诪专讜 讘谞讬 诪注讬讛 讛讗 诇讗 谞讜讚注 讗讬谉 讗讜住专讬谉 讗讜转诐 讘讻讱 砖诪讗 诪谉 讛转讜诇讚转 讛讜讗 讗讜 砖诪讗 住讘转 讞讜诇讬 讜讗讬谉 讝讛 讚讘专 讛谞讜拽讘 讜讻讱 拽讘诇谞讜 诪专讘讜转讬谞讜 谞"注 讜讛诐 讙讜专住讬诐 讻讗谉 讻诇 砖讛讜专讬拽讛 讻讘讚 讻谞讙讚 讘谞讬 诪注讬谉 讘讬讚讜注 砖谞讞诪专讜 讘谞讬 诪注讬讛 讜驻讬专讜砖讛 讘砖谞讜讚注 诇谞讜 砖谞驻诇讛 诇讗讜专 讜讛专讘讛 诪讞诪讬专讬谉 讘讚讘专 讜专讗讜讬 诇讞讜砖 讗祝 诇讚注转 专讗砖讜谉 讜诪驻谞讬 砖讘讜讚讗讬 谞专讗讛 砖讛讜讗 诇拽讜转:



讛诪注讬谉 砖讛讗讚讬诪讜 讗诐 讘住讘转 谞驻诇讛 诇讗讜专 讗诐 讘住讘讛 讗讞专转 讻诇 讗讞讚 诇驻讬 砖讟转讜 讜砖诇拽谉 讘诪讬诐 专讜转讞讬谉 讜讞讝专讜 诇诪专讗讛 讛专讗讜讬 诇讛诐 讜讛讜讗 讛讬专拽讜转 讻砖专讛 讛讜讗讬诇 讜讞讝专讜 诇诪专讗讬转谉 讗讬谉 讝讛 驻住讜诇 注砖谉 讘注诇诪讗 讛讬讛 砖谞讻谞住 讘讛谉 讜讝讛 砖讗诪专讜 讗诪专 专讘 砖诪讜讗诇 讘专 讞讬讬讗 讗诪专 专' 诪谞讬 讬专讜拽讬诐 砖讛讗讚讬诪讜 讜砖诇拽谉 讜讞讝专讜 讜讛讜专讬拽讜 讻砖专讛 讜讻谉 谞专讗讬谉 讛讚讘专讬诐 讘讗讚讜诪讬诐 砖讛讜专讬拽讜 讜砖诇拽谉 讜讞讝专讜 诇诪专讗讬转谉 讗注"驻 砖诇讗 讛讜讝讻专 讻谉 讘讚讘专讬 专讘 砖诪讜讗诇 讜讙讚讜诇讬 讛讗讞专讜谞讬诐 讞讜诇拽讬诐 讘讚讘专 诪驻谞讬 砖讗讬谉 讗讜诪专讬谉 讘讟专驻讜转 讝讜 讚讜诪讛 诇讝讜 讜诇讗 讬专讗讛 诇讬 讻讚讘专讬讛诐 砖讻诇 诪讛 砖讞讜讝专 诇诪专讗讬转讜 讗祝 注诇 讬讚讬 住讘讛 讗讬谉 讘讜 住驻拽 砖讛专驻讜讗讛 诪爪讜讬讛 讘讜 讜诇讗 注讜讚 讗诇讗 砖讘住驻专讬诐 诪讚讜讬拽讬诐 诪爪讗谞讜讛 讘讚讘专讬 专讘 砖诪讜讗诇 讘讛讚讬讗 专"诇 讗讚讜诪讬诐 砖讛讜专讬拽讜 讜砖诇拽谉 讜讞讝专讜 讜讛讗讚讬诪讜 讗讜 讬专讜拽讬诐 砖讛讗讚讬诪讜 讜砖诇拽谉 讜讞讝专讜 讜讛讜专讬拽讜 讻砖专讛:



讜讬砖 住驻专讬诐 砖讙讜专住讬谉 讗讜转讛 讘讗讚讜诪讬诐 砖讛讜专讬拽讜 诇讘讚 讗诇讗 砖诪"诪 讗讬驻砖专 诇讜诪专 讚讞讚讗 诪讬谞讬讬讛讜 谞拽讟 讜诪"诪 讬砖 讙讜专住讬诐 讗讜转讛 讘讬专讜拽讬诐 砖讛讗讚讬诪讜 讜诪驻专砖讬诐 砖讛砖诇拽 诪讜专讬拽 讗讘诇 讗讬谞讜 诪讗讚讬诐 诇注讜诇诐 讜诪转讜讱 讻讱 诇讗 转驻砖讛 讘讗讚讜诪讬诐 砖讛讜专讬拽讜 讜讗讬谉 讛讚讘专讬诐 谞专讗讬谉 讻诇诇:



讗讚讜诪讬诐 砖讛谉 讘诪专讗讬转谉 讜砖诇拽谉 讜讛讜专讬拽讜 讟专驻讛 讻讘专 谞转讙诇讛 注谞讬谞诐 砖诇拽讜 讜讛讜讗 讙诐 讻谉 诪讛 砖讗诪专 专讘 谞讞诪谉 讗讚讜诪讬诐 砖砖诇拽谉 讜讛讜专讬拽讜 讟专驻讛 讜讻谉 讛讚讬谉 讗爪诇谞讜 讘讬专讜拽讬诐 砖讛讗讚讬诪讜 注诇 讬讚讬 砖诇拽 讗注"驻 砖诇讗 讛讜讝讻专讛 讘讚讘专讬 专讘 谞讞诪谉 讜诇讗 注讜讚 讗诇讗 砖讗祝 讘讝讜 讬砖 讙讜专住讬谉 讗转 砖转讬讛谉 讘讚讘专讬 专讘 谞讞诪谉 讜讬砖 讙讜专住讬谉 讗讜转讛 讘讬专讜拽讬诐 砖砖诇拽谉 讜讛讗讚讬诪讜 讜诪驻专砖讬诐 讚讞讚讗 诪谞讬讛讜 谞拽讟 讜讬砖 讙讜专住讬诐 讻专讗砖讜谞讛 讜诪驻专砖讬诐 讻诪讜 砖讻转讘谞讜 砖讗讬谉 讛砖诇拽 诪讗讚讬诐 诇注讜诇诐 讗诇讗 诪讜专讬拽 讜诪"诪 讗讜诪专 讗谞讬 诇讚讘专讬讛诐 砖讗诐 谞砖转谞讛 讛诪专讗讛 诇住讘讛 讗讞专转 砖讟专驻讛 讻诇 砖谞转讙诇讛 诇谞讜 砖诇拽讛 讟专驻讛 讻诇诇 讛讚讘专讬诐 讻诇 砖讗谞讜 专讜讗讬诐 砖谞讜讬 讛诪专讗讛 讜谞转讙诇讛 砖讞讝专 诇诪专讗讬转讜 注诇 讬讚讬 讗讬讝讜 住讘讛 讻砖专讛 讻诇 砖讗讬谉 砖诐 砖谞讜讬 诪专讗讛 讜讞讝专 诇砖谞讜讬 诪专讗讛 讛驻讜住诇 注诇 讬讚讬 讗讬讝讜 住讘讛 讟专驻讛 讜诪"诪 谞驻诇讛 诇讗讜专 讜讘讚拽谞讜讛 讜诪爪讗谞讜 诪专讗讛 砖诇讛 注讜诪讚 注诇 注诪讚讜 讗讬谉 诪讞讝讬专讬谉 讗讞专 讛转讞讘讜诇讛 讗诐 讬砖转谞讛 诪诪专讗讬转讜 讜讚讬讛 诇爪专讛 讘诪讛 砖谞诪爪讗 诪诪谞讛 诪讗诇讬讛 讜讝讛 砖讗诪专 专讘 讗砖讬 诇讗 谞讬讻讜诇 讗讬谞讬砖 讗诇讗 讘砖诇拽讗 砖驻讬专讜砖讜 讘谞驻诇讛 诇讗讜专 讜讘讚拽谞讜 讜诪爪讗谞讜 诪专讗讛 砖诇讛 注讜诪讚 讗讬谉 讛诇讻讛 讻谉 讗诇讗 讗讞讝讜拽讬 专讬注讜转讗 诇讗 诪讞讝拽讬谞谉 讜讗讬谉 爪专讬讱 诇讜诪专 讗诐 诇讗 谞驻诇讛 诇讗讜专 砖讗讬谉 诪爪专讬讻讬谉 讘讻讱 砖讗祝 专讘 讗砖讬 诇讗 讗诪专讛 讻谉 砖诪注讜诇诐 诇讗 诪爪讬谞讜 诪讬 砖诪爪专讬讱 讘讚讬拽讛 讘诇讗 专讬注讜转 讗诇讗 讘专讬讗讛 讜诇讗 讛讜爪专讻谞讜 诇讻转讘讛 讗诇讗 讚专讱 讘讬讗讜专 诪驻谞讬 砖讬砖 诪驻专砖讬诐 讗讜转讛 讻谉 讜讗讬谞讜 讻诇讜诐 讜诪"诪 讙讚讜诇讬 驻讜专讜讜讬谞爪讗讛 讻转讘讜 讘讞讘讜专讬讛诐 砖讬砖 讙讜专住讬谉 讘讚专讘 砖诪讜讗诇 讟专驻讛 专"诇 讗讚讜诪讬诐 砖讛讜专讬拽讜 讜砖诇拽诐 讜讞讝专讜 讜讛讗讚讬诪讜 讗讜 讬专讜拽讬诐 砖讛讗讚讬诪讜 讜砖诇拽谉 讜讞讝专讜 讜讛讜专讬拽讜 讻诇 讗讞讚 诇砖讟转讜 讟专驻讛 讜诪砖讜诐 讚讘转专 诪注拽专讗 讗讝诇讬谞谉 讜讘专讘 谞讞诪谉 讻砖专讛 专"诇 讬专讜拽讬诐 砖砖诇拽谉 讜讛讗讚讬诪讜 讗讜 讗讚讜诪讬诐 砖砖诇拽谉 讜讛讜专讬拽讜 讻诇 讗讞讚 讻砖专讛 讜诪砖讜诐 讚讘转专 诪注讬拽专讗 讗讝诇讬谞谉 注讚 砖讙讚讜诇讬 讛讗讞专讜谞讬诐 讞讜砖砖讬谉 诇砖转讬 讛讙专住讗讜转 讜诪讞诪讬专讬谉 诪讻诇 爪讚 讜讻诇 砖谞讜诇讚 诇讜 砖谞讜讬 诪专讗讛 注诇 讬讚讬 砖诇拽 讟专驻讛 讻讙讬专住讗 专讗砖讜谞讛 讜讻诇 砖讞讝专 诇诪专讗讬转讜 注诇 讬讚讬 砖诇拽 讞讜讻讻讬谉 讘讛 诇讛讞诪讬专 讻讙讬专住讗 讗讞专讜谞讛 讜诪"诪 讙讬专住讗 讗讞专讜谞讛 讜讚讗讬 诪砖讜讘砖转 讛讬讗 讜讗讬谉 诇讞讜砖 讘讛 砖讗诐 讻谉 讛讬讗讱 讗诪专 专讘 讗砖讬 讛讬诇讻讱 诇讗 谞讬讻讜诇 讗讬谞讬砖 讗诇讗 讘砖讬诇拽讗 讜注讜讚 砖讛讚讘专 讬讚讜注 砖讻诇 砖谞讜讬 诪专讗讛 讛讞讜讝专 诇讗讬讝讜 住讘讛 讻诇 讛讙讗讜谞讬诐 诪住讻讬诪讬诐 砖讛讬讗 讻砖专讛 讜讗讬谉 诇讞讜砖 讘讛 讻诇诇:



讻诇 砖讘讬讗专谞讜 讘讻讘讚 砖注诇 讬讚讬 砖诇拽 讞讜讝专 诇讛讬转专讜 讗诐 讞讝专 诇诪专讗讬转讜 注诇 讬讚讬 砖诇拽 诪"诪 讻诇 砖讘讗 诇砖诇拽讜 爪专讬讱 诇讞转讜讱 住讬诪驻讜谞讜转 讜诇拽专注讜 讻诪讜 砖讬转讘讗专 讘驻专拽 讻诇 讛讘砖专 讜讬砖 讗讜诪专讬诐 砖讗讬谉 讛爪诇讬讬讛 讘砖驻讜讚 讗讜 注诇 讙讘讬 讙讞诇讬诐 讛专讬 讛讜讗 讻砖诇拽 讜讻诇 砖讞讝专 诇诪专讗讬转讜 注诇 讬讚讬讛诐 诪讜转专:



讛讻讘讚 讗讬谞讜 砖讜讛 讘讚讘专 讝讛 诇诇讘 讜诇拽讜专拽讘谉 砖讛诇讘 讜讛拽讜专拽讘谉 讻诇 砖讛讜专讬拽讜 讘讗讬讝讛 诪拽讜诐 讟专驻讛 讗诐 讘住讘转 谞驻诇讛 诇讗讜专 诇讚注转谞讜 讗诐 讗祝 讘砖诇讗 谞驻诇讛 诇讚注转 拽爪转 讻诪讜 砖讛转讘讗专 讜讗驻讬' 诪讛 砖讗讬谞讜 讻谞讙讚 诪注讬谉 砖讛专讬 讟专驻讜转诐 诪爪讚 注爪诪诐 砖讛专讬 讛谞拽讘 驻讜住诇 讘讛诐 讜讛专讬 谞讬拽讘讜 讗讘诇 讛讻讘讚 讗讬谉 讻诇 诪拽讜诪讜转 砖讘讜 砖讜讬诐 讘讚讘专 讝讛 讻讬爪讚 讗讬谉 诪讜谞讞 诪诪谞讜 讻谞讙讚 讘谞讬 诪注讬谉 讗诇讗 专讗砖讜 讛转讞转讜谉 讜讛讜讗 讛讚拽 砖讘讜 讗讘诇 专讗砖讜 讛注诇讬讜谉 讜讛讜讗 讛注讘讛 砖讘讜 讛讜讗 诇诪注诇讛 诪谉 讛诪注讬谉:



讛讜专讬拽讛 讻讘讚 诇爪讚 讛注诇讬讜谉 砖讗讬谞讜 讻谞讙讚 讛诪注讬谉 讻砖专讛 砖讗诐 诪爪讚 注爪诪讜 讗转讛 讘讗 讛专讬 讗讬谉 谞拽讘 驻讜住诇 讘讜 讜讗诐 诪爪讚 讛讚拽讬谉 讗转讛 讘讗 讛专讬 讗讬谉 诇拽讜转 讝讛 讻谞讙讚诐 讜讻谉 讛讚讬谉 讗诐 讛讜专讬拽讛 讘爪讚 讛砖谞讬 讛驻讜谞讛 讗爪诇 讛爪诇注讜转 讗驻讬' 讘专讗砖 讛讚拽 讗讘诇 讗诐 讛讜专讬拽讛 讘专讗砖 讛讚拽 讜讘爪讚 讛驻讜谞讛 诇诪注讬谉 讟专驻讛 讜注诇 讝讜 讗诪专讜 讛讜专讬拽讛 讻讘讚 讻谞讙讚 讘谞讬 诪注讬谉 诪讛讜 讻诇讜诪专 砖讘砖讗专 诪拽讜诪讜转 讜讚讗讬 讗讬谉 诇讞讜砖 讜讛砖讬讘讜 砖讻谞讙讚 讘谞讬 诪注讬谉 讟专驻讛 讜讗注"驻 砖讗诐 谞讬讟诇讛 讻谞讙讚诐 讻砖专讛 诪"诪 诪爪讚 讛诪注讬谉 讛讬讗 讟专驻讛 讬讚讜注 砖谞讞诪专讜 讘谞讬 诪注讬讛 讜诪讙讚讜诇讬 讛讗讞专讜谞讬诐 驻讬专砖讜 砖讗诐 讛讜专讬拽讛 讘诪拽讜诐 诪专讛 讜讘诪拽讜诐 讞讬讜转讛 砖讟专驻讛 讛讜讗讬诇 讜谞讟讬诇转谉 砖诇 讗诇讜 驻讜住诇转讛 讻诪讜 砖讛转讘讗专 讜讬驻讛 驻讬专砖讜:



讛讜专讬拽讛 讻讘讚 讻谞讙讚 讘谞讬 诪注讬谉 讜讛诪注讬谉 诇驻谞讬谞讜 讘讞讝拽转谉 专"诇 砖诇讗 谞砖转谞讛 诪专讗讬转谉 驻讬专砖讜 讘转讜住驻讜转 砖讻砖专讛 诇讗 谞讗诪专 讘讛讜专讬拽讛 讻讘讚 讻谞讙讚 讘谞讬 诪注讬谉 砖讟专驻讛 讗诇讗 讘砖讗讬谉 讘谞讬 诪注讬谉 诇驻谞讬谞讜 讛讗 讬砖谞谉 诇驻谞讬谞讜 讜诇讗 谞砖转谞讛 诪专讗讬转谉 讛诐 诪注讬讚讬诐 注诇 注爪诪谉 讬讜转专 诪谉 讛讻讘讚 讜讻谉 讛讚讘专讬诐 谞专讗讬诐 讗讞专 砖驻住讜诇 讛讻讘讚 讗讬谞讜 诪爪讚 注爪诪讜 讜讙讚讜诇讬 讛讗讞专讜谞讬诐 驻住拽讜 讘讚讘专 诪诪讛 砖诇讗 谞讗诪专 讘砖讗诇讛 讝讜 讘讻讗谉 讛讜专讬拽讛 讻讘讚 讻谞讙讚 讘谞讬 诪注讬谉 讜谞讗讘讚讜 讛诪注讬谉 讜讗讬谉 讚讘专讬讛诐 谞专讗讬谉 砖诪讗讞专 砖注拽专 讟专驻讜转 讝讛 讘注讜祝 讛讜讗 谞讗诪专 住转诐 讚拽讬谉 砖诇 注讜祝 讗讚诐 诪砖诇讬讱 讗讜转诐 转讬讻祝 诇讛讜爪讗转诐 讜讛讻诇讘讬诐 讗讜 讛讞转讜诇讬诐 讛讜诇讻讬谉 注诪讛诐 讗诇讗 砖诪"诪 讬砖 诇讞讜砖 砖诪讗 谞讞诪专讜 讜讗讬谉 讛诇拽讜转 谞讬讻专 讘讛诐 注讚讬谉 砖讛诪注讬谉 讘拽讜砖讬 诪砖转谞讛 诪专讗讬转诐:

谞诪专讟讜 讻谞驻讬讛 讜讛讬讗 谞讜爪讛 讙讚讜诇讛 砖诇 讻谞驻讬诐 讜讘讻诇诇 讝讛 砖谞诪专讟讛 讻诇 讛谞讜爪讛 讛讚拽讛 砖注诇 讛讙讜祝 讜谞砖讗专 讛注讜专 诇讘讚 讻砖专讛 讜讗讬谉 讝讜 讙诇讜讚讛 讗讞专 砖讛注讜专 谞砖讗专 拽讬讬诐 讜专' 讬讛讜讚讛 讞讜诇拽 诇讜诪专 砖讗诐 谞讬讟诇讛 讗祝 讛讚拽讛 驻住讜诇讛 讜讗讬谉 讛诇讻讛 讻讚讘专讬讜 讗诇讗 讗祝 讘讻讜诇讛 讻砖专讛:



讜讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



谞讬讟诇讛 讛讟专驻讞转 讜讛讬讗 讛讗诐 讘讘讛诪讛 讻砖专讛 讗讘诇 讘注讜祝 讬砖 诪讞诪讬专讬谉 讘讛 诪讻讗谉 讜讻讘专 讘讬讗专谞讜 讚讘专 讝讛 诇诪注诇讛 讘诪砖谞讛 讛砖谞讬讛:



谞讬拽讘 讛讝驻拽 砖讘讬讗专谞讜 注诇讬讜 讘诪砖谞讛 砖讛讜讗 讻砖专 讚讜拽讗 讘讝驻拽 注爪诪讜 讗讘诇 讙讙 讛讝驻拽 砖谞讬拽讘 讟专驻讛 诪驻谞讬 砖讛讜讗 谞讬讚讜谉 讻讜砖讟 讜驻讬专砖讜 讘讙诪专讗 讘讙讙 讝讛 诪讛 砖讛讜讗 谞诪转讞 注诐 讛讜砖讟 讜讚讘专 讝讛 讬砖 诪驻专砖讬诐 讻讬 诪讛 砖讛讜讗 谞诪转讞 注诪讜 讘砖注讛 砖讛讜讗 诪诪砖讬讱 讗转 爪讜讗专讜 讜讬砖 讘诪砖诪注 诪注讟 诪谉 讛诪拽讜诐 讛专讞讘 砖讘讝驻拽 讜诪"诪 讙讚讜诇讬 讛专讘谞讬诐 诪驻专砖讬诐 讘讜 诪诪拽讜诐 砖诪转讞讬诇 诇讛砖转驻注 诇爪讚 讛讜砖讟 讗讘诇 讻诇 砖讛讜讗 诪砖驻讜注讜 讜诇诪讟讛 讗注"驻 砖谞诪转讞 注诐 讛讜砖讟 讘砖注讛 砖诪讜砖讱 爪讜讗专讜 诇讗讻诇 讗讬谞讜 谞驻住诇 讘谞拽讘:



诪讛 砖讘讬讗专谞讜 讘诪砖谞讛 讘讬爪讗讜 讘谞讬 诪注讬讛 讜诇讗 谞讬拽讘讜 砖讻砖专讛 讛讜讗 讛讚讬谉 讗诐 讛讞讝讬专谉 讗讚诐 诇转讜讱 讛讻专住 讗诇讗 砖讘讝讜 讗讬谉 诪讻砖讬专讬谉 讗讗"讻 讛讞讝讬专谉 注诇 诪转讻讜谞转诐 砖诇讗 讛讬驻讱 讘讛诐 讚讘专 讛谉 诪转讞转讜谞讜 诇注诇讬讜谞讜 讛谉 诪爪讚 讝讛 诇砖讻谞讙讚讜 诪讚讘专 讝讛 爪专讬讱 专讜驻讗 讘拽讬 讜讘讗讚诐 诪讬讛讗 诇专驻讜讗讛 讻诇 砖讗驻砖专 诇注砖讜转 砖诇讗 讘谞讙讬注转 讬讚 讻讙讜谉 砖讬讝讻讬专讜讛讜 砖讬转讗谞讞 讘讛诐 讜讬诪砖讻讜 诪注讬讜 诪讗诇讬讛诐 讘驻谞讬诐 讛讚讘专 讬驻讛 讛讗 讘讘讛诪讛 砖讗讬 讗驻砖专 讘讻讱 讜讛讜讗 爪专讬讱 讘讛 诇谞讙讬注转 讬讚 爪专讬讱 诇注砖讜转 讘谞讞转 砖诇讗 讬讛驻讱 讘讛诐 砖讜诐 讚讘专 讛讗 讗诐 讛讬驻讱 讘讛诐 砖讜诐 讚讘专 讗讜 砖谞诪爪讗讜 讘谞讬 诪注讬讛 砖诇 讘讛诪讛 诪讛讜驻讻讬谉 讗注"驻 砖诇讗 谞讬拽讘讜 讜砖诇讗 讬爪讗讜 讟专驻讛:





诪讛专砖"讗 - 讞讬讚讜砖讬 讛诇讻讜转

讘讚"讛 讗讘注讬' 诇讛讜 讛讜专讜 讻讜' 诪砖讜诐 讚诇讗 诪讬讬专讬 讘驻诇讜讙转讗 讻讬 讛讬讻讬 讚诇讗 讞砖讬讘 谞讬讟诇 讛谞讜爪讛 诇专"讬 讻讜' 注讻"诇 讗注"讙 讚讗讬谉 讝讛 讚讜诪讛 诇讙诪专讬 讚讛转诐 讻专' 讬讛讜讚讛 讜诇讗 讻专讘谞谉 诇讗 讘注讬 诇诪转谞讬 讬转专 讘注讜祝 谞讬讟诇 讛谞讜爪讛 讗讘诇 讛讻讗 讻专讘谞谉 讜诇讗 讻专' 讟专驻讜谉 讛"诇 诇诪转谞讬 讬转专 讘注讜祝 谞讬讟诇讛 讛讟专驻讞转 讜注讜讚 讚专' 讟专驻讜谉 讙讜驻讬讛 讞讝专 讘讜 诪"诪 讗讬讻讗 诇诪讬诪专 讚讘驻诇讜讙转讗 讻讬 讛讗讬 讚诪注讬拽专讗 讛讜讬 驻诇讬讙 专"讟 谞诪讬 诇讗 讘注讬 诇诪讬转谞讬 讬转专 讘注讜祝 讜讚讜"拽:





诪讛专砖"讗 - 讞讬讚讜砖讬 讗讙讚讜转

讛讜讗 注砖讱 讜讬讻讜谞谞讱 讻讜'. 注讬讬谉 驻专砖"讬 讗讘诇 讘注专讜讱 讘注专讱 讛讝专 讜讘注专讱 讻谉 驻讬专砖 砖讛讜讗 诇砖讜谉 住讬讘讜讘 讻诪讜 讘讞讘诇 砖讛讜讗 诪讻讜谞谉 注诇 爪讜讗专讛 讚驻"讚 讚诪讻砖讬专讬谉 讜讛诪讻谞谉 讗转 讛讞讘诇 注诇 讬讚 讻讬' 讚驻"讝 讚驻专讛. 讜注砖"讝 谞拽专讗讜 讛讘谞讬 诪注讬诐 讛住讜讘讘讬诐 讛讚讜专讗 讚讻谞转讗 讜讻谉 驻讬' 讛专注"讘 讘驻讬' 讛诪砖谞讛 讘驻"讜 讚驻专讛 诪讻谞谉 诪诇砖讜谉 讛讚讜专讗 讚讻谞转讗 讜讘驻"讚 讚诪讻砖讬专讬谉 讙讘讬' 诪讻讜谞谉 注诇 爪讜讗专讛 诇砖讜谉 讛讜讗 注砖讱 讜讬讻讜谞谞讱 注"砖 讜拽"诇: 


诪诪谞讜  讻讛谞讬讜 讻讜'. 讻讜诇讛 诪驻专砖 讘转讜专讛 诪诪谞讜 讻讛谞讬讜 砖谞转谞讛 诇讗讛专谉 讜诇讝专注讜 诇讚讜专 注讜诇诐 诪诪谞讜 谞讘讬讗讬讜 砖谞讗诪专 谞讘讬讗 诪拽专讘讱 诪讗讞讬讱 讜讙讜' 诪诪谞讜 诪诇讻讬讜 砖谞讗' 诪拽专讘 讗讞讬讱 转砖讬诐 注诇讬讱 诪诇讱 讜诇讗 诪讬讬转讬 诪讛讗讬 拽专讗 讚诪诪谞讜 讬转讚 讜讙讜' 讚诇诪注诇讛 讛讜讗 诇讬砖专讗诇 讚讗讬谉 爪专讬讻讬谉 诪砖讜诐 讚讘专 诇讗讜诪讛 讗讞专转 讜拽"诇:





诪讛专"诐

讚"讛 讗讬讘注讬讗 诇讛讜 讜讻讜' 讜诇讬讻讗 诇诪驻砖讟 诪讚转谞讬 诇讜讬 讜讻讜' 诪砖讜诐 讚诇讗 诪讬讬专讬 讘驻诇讜讙转讗 讜讻讜'. 爪"诇 讚讛转讜住驻讜转 住"诇 讚专讘讬 讟专驻讜谉 诪讟专讬祝 讘讬谉 讘注讜祝 讜讘讬谉 讘讘讛诪讛 讜专讘谞谉 诪讻砖专讬 讘砖谞讬讛诐 讗驻讬诇讜 讘注讜祝 讜讘讘讛诪讛 诇讬转 讛诇讻转讗 讻专讘讬 讟专驻讜谉 讜讛讜讗 注爪诪讜 讞讝专 讘讜 讗讘诇 讘注讜祝 讬讻讜诇 诇讛讬讜转 讚讛讜讛 讛诇讻转讗 讻专讘讬 讟专驻讜谉 讜诇讜讬 诇讗 转谞讬 诇讛 诪砖讜诐 讚驻诇讬讙讬 专讘谞谉 注诇讬讛 讗驻讬诇讜 讘注讜祝 讜讘驻诇讜讙转讗 诇讗 拽讗 诪讬讬专讬:





讞讻诪转 砖诇诪讛

讙诪' 讘专讘讬 讗"诇 讬专讜拽讬谉 讛讜讜 讻讜' 讚专' 讗讘讛讜 讜讗"诇 讗讚讜诪讬谉 讛讜讜 讜讟专讬驻讛 讜讛讗谞谉 转谞谉 讗讚讜诪讬谉 讻砖专讬谉 讗讚讜诪讬谉 砖讛讜专讬拽讜 讻讜' 讘讟专驻讞转 讻专讘讬 讘讝驻拽 讻讜' 讻爪"诇:





诪讛专"诐 砖讬祝

讙诪' 讗诪专 专讘 砖讬讝讘讬 讛谞讬 讗讜讜讝讬 讻讜'  .   讗讘诇 砖讗专 注讜驻讜转 诇讗 讚讛讗 专讘 砖讬讝讘讬 讙讜驻讗 讘讚讬拽 讘砖讬诪砖讗 讜讗谞谉 诪砖讜诐 讚诇讗 讘拽讬讗讬谉 讘讘讚讬拽讛 讚讬讬谞讬谞谉 诇讻诇 注讜驻讜转 讻注讜祝 砖诇 诪讬诐: 


讙诪' 讜诇讗 讬讛讗 讗诇讗 谞讬讟诇.   讗祝 讚讘注讬 砖讬注讜专 讻讝讬转 诪"诪 讘讝讛 诇讗 讗诪专讬谞谉 住讜驻讜 诇专拽讜讘 讻讜诇讜 专拽 讻谞讙讚 讛讬专讜拽 讜讗讜诇讬 诇讝讛 诇讗 诪爪讬 诇诪讬驻砖讟 讗讘注讬讬转讜 诪讘专讬讬转讗 讚讘住诪讜讱 讘讗诇讜 讘谞讬 诪注讬讬诐 讗诪专讜 讻讜' 讜讘讻讘讚 讚诇诪讗 讗讬讬专讬 讘诪拽讜诐 讛讝讬转讬诐: 


讙诪' 讗讚讜诪讬诐 砖讛讜专讬拽讜 讜砖诇拽谉 讻讜'  .   注讬讬谉 讙讬专住转 讛讗砖专"讬 讜驻讬专讜砖讜 讘讗讜专讱 讜诇讙讬专住转讬谞讜 讬"诇 讚讚讜拽讗 谞拽讬讟 讗讚讜诪讬诐 砖讛讜专讬拽讜 讻讜' 砖讚专讱 讛拽讜讟专讗 诇讛讜专讬拽 讜诇讗 诇讛讗讚讬诐: 


讙诪' 讜讛讜专讛 讘讟专驻讞转 讻专讘讬 讘讝驻拽 讗讘注讬讗 诇讛讜 讻讜'   诇讗讬住讜专讗 讻讜'.   讜讻专' 讘讝驻拽 讻讜' 讻爪"诇: 


讘专砖"讬 讘讚"讛 讗讚讜诪讬谉 讛讬讜 讻讜'   [讜讗讞"讻 爪讬讬谉 讬专讜拽讬诐 讛讜讬 讻讜'.  ] 专砖"讬 诪讛讜驻讱 讜拽"诇 诇讛讙讬讛: 


讘专砖"讬 讘讚"讛 讛讬驻讱 讘讛谉 讻讜'   诪讻诪讜转 砖讛讬转讛 砖讛讞诇讬祝 讝讜 诇诪注诇讛 讻讜'.   讻爪"诇: 


讘专砖"讬 讘讚"讛 讻讜谞谞讬讜转 讻讜'.   讘住讬住 诇讬砖讘 注诇讬讛 讻爪"诇: 


讘转讜住' 讘讚"讛 讗讬讘注讬讗 诇讛讜 讻讜'   讻讙讜谉 砖诇讗 讛讚诇讬拽讜 讘讛 讘讗讜转讛 砖讘转 讻讜'.   讚讗诇"讻 讻讬讜谉 砖讛转讬专讜 讘诪谞讜专讛 讻"砖 讘谞专 讜讻专"砖 讘谞专 讗诪讗讬 诇讗 住"诇 讜讻谉 爪"诇 谞诪讬 讘讗讬讚讱 爪讚 砖诇 转专讜讬讬讛讜 诇讛讬转讬专讗 [讚讛讜爪专讱 诇驻住讜拽 谞诪讬 诇讛讬转讬专讗 讘谞专 讚诪谞讜专讛 讛讬讬谞讜 砖诇讗 讛讚诇讬拽讜 讻讜']. 讜讬讻讜诇 诇驻专砖 谞诪讬 诪谞讜专讛 砖诇讗 讛讚诇讬拽讜 讘讛 诪注讜诇诐 讜诇讗 砖讛讚诇讬拽讜 讘讛 讗转诪讜诇 [讚讛讜讗 诪讜拽爪讛 诪讞诪转 诪讬讗讜住] 专拽 讻讬讜谉 讚转诇讬讗 讘专"砖 爪"诇 讻谉. 讬砖 诇专讗讜转 讗诪讗讬 诇讗 讻转讘讜 讘驻砖讬讟讜转 讛讗 讚诇讗 诪讬讘注讬讗 讻讜' 讻驻专砖"讬 讘讗诪转 讻专"砖 讘谞专 讬砖谉 诪砖讜诐 诪讜拽爪讛 诪讞诪转 诪讬讗讜住 砖诪讜讝讻专 讘讚讘专讬 专"砖 讘讛讚讬讗 讘驻诇讜讙转讗 讚诪转谞讬转讬谉 讜讙诪专讗 讜讬"诇 (谞诪讬) 诪讚转诇讬 讘专"砖 讜诇讗 (讘专"讬) [讘专"诪 讻爪"诇 注"砖 讘砖讘转] 讚砖专讬 谞诪讬 谞专 讬砖谉 讚拽讗诪专 讻诇 讛谞专讜转 诪讟诇讟诇讬谉 讘砖讘转 讞讜抓 诪谞专 砖讛讚诇讬拽讜 讘讜 讘砖讘转 讜专"砖 拽讗诪专 讻诇 讛谞专讜转 诪讟诇讟诇讬谉 讞讜抓 诪谞专 讛讚讜诇拽 讻讜' (*讙): 
讘住讛"讚 讜驻讬专讜砖讜 诪讙讜诪讙诐. 讚诇讗 砖讬讬讱 诇转诇讜转 讝讛 讘讝讛 讜讙诐 讛讜"诇 谞诪讬 诇诪讬讘注讬 转专讜讬讬讛讜 诇讛讬转讬专讗 讜讻"讻 讛转讜住' 砖诐: 


专砖"讬 诪驻专砖 讻讗谉 讜砖诐 讘砖讜讛 讗讬 讛讜专讗讜转 讞诇讜拽讜转 讛谉 讜讗"讻 诪住转讘专讗 诇驻专砖 讟驻讬 讟专驻讞转 诇讗讬住讜专讗 诪讚诇讗 诪驻专砖 讛讜专讛 诇讛讬转专 讻讚诪驻专砖 讘讝驻拽 讜讻专讘讬 讜诇讗 住转诐 讛讜专讛 讗讜 讚诇诪讗 诇讛讬转讬专讗 讜讞讚讗 [讛讜专讗讛] 讛讬讗 讜讗"讻 诪驻专砖 讘讛讚讬讗 砖专讬讜转讗 讚讛讜专讛 讜讛砖转讗 讘讝驻拽 诇讗 讛讜专讛 讜诪爪讬谞讜 诇诪讬诪专 讚诇讗 住"诇 [讻专讘讬] 讛讬驻讱 诪专讗砖讜谉 讜驻砖讬讟讗 讚诪爪讬谞讜 诇诪讬诪专 谞诪讬 讚住"诇 [讚转专讜讬讬讛讜 诇讛讬转专讗] 讜讗"砖 讚诇讗 谞拽讬讟 讞诇讜拽讛 讚转专讜讬讬讛讜 诇讛讬转讬专讗 [讚讝讛 驻砖讬讟讗] 讜讻谉 讘砖讘转 讜拽"诇.   讜讛转讜住' 诪讬讗谞讜 [讚讗祝 讗诐 讛讜专讗讜转 讞诇讜拽讜转 讗驻砖专 讚转专讜讬讬讛讜 诇讛转讬专讗 讜讛讗 讚诇讗 诪驻专砖 讻讚诪驻专砖 讘讝驻拽 讛讬讬谞讜 诪砖讜诐] 讚讘讝驻拽 讚驻诇讬讙讬 爪"诇 讜讻专讘讬 讗讘诇 讘讟专驻讞转 讚转谞谉 谞讬讟诇 讛讗诐 讻砖讬专讛 讘诇讬 讞讜诇拽 拽讗诪专 住转诐 讛讜专讛 讜专砖"讬 诇住讘专转讜 讚专"讟 讞讜诇拽 讘讗诐 讗"讻 讬砖 驻诇讜讙转讗 讘讗诐 (*讚)讜讛转讜住驻讜转 诇讟注诪讬讬讛讜 讚专"讟 诇讗 诪拽专讬 讞讜诇拽 讚讛转诐 讞砖讬讘 诇讬讛 讟讜注讛 讘讚讘专 诪砖谞讛 讜讞讝专 讘讜 讜讘讝讛 讬砖 诇拽砖专 讜诪讬讛讜 讬砖 诇转诪讜讛 讘转讜住驻讜转 [讗讞专 砖讻转讘讜 讚专"讟 讞讝专]:





专砖"砖

专砖"讬 讚"讛 讗讬讘注讬讗 诇讛讜. 讻讚转谞谉 讘住谞讛讚专讬谉 讜讛讗讻讬诇讛 讻讜'. 注诪砖"讻 讘转诪讜专讛 (讬讟 讘) 讘讚"讛 讜讛讗 诪讞"讝:



转讚"讛 讗讬讘注讬'. 讚诪爪"诇 讚讛讻讗 诪讬讬专讬 讘讟专驻讞转 砖诇 注讜祝. 讜讛专讗"砖 讛讻专讬讞 讝讛 诪讚诪讬讬转讬 诇讛 讗诪转谞讬转讬谉 讚讜讗诇讜 讻砖专讜转 讘注讜祝. 讜讗讬谉 讝讛 讛讻专讞 讚讗讬讻讗 诇诪讬诪专 讚诪砖讜诐 讝驻拽 诪讬讬转讬 诇讛 讛讻讗:



讘讗"讚 讻讬 讛讬讻讬 讚诇讗 讞砖讬讘 谞讬讟诇讛 讛谞讜爪讛 诇专"讬. 讛专"谉 讛讻专讬讞 讚专讘谞谉 驻诇讬讙讬 注诇讬' 诪讚诇讗 转谞讬 诇讛 讙讘讬 讗诇讜 讟专驻讜转. 讜讛专诇"爪 注讬' 注诇讬讜 诪讚讜注 诇讗 讛讘讬讗 诪注讜讘讚讗 讚专砖讘"讞 诇拽诪谉 (谞讝 讘) 讜讻谉 讛讙专"讗 讝"诇 讛讘讬讗 专讗讬讛 讝讜. 讜诇"谞 讚讗讬诇讜 诪诪转谞讬转讬谉 讛讜讛 诪砖诪注 讚专讘谞谉 诪讜讚讜 诇讬' 诇讗 讛讜讬谞讗 诪砖讙讞讬谞讗 注诇 专砖讘"讞. 讜讗注"讙 讚注讘讬讚 诪注砖讛 讛诪讜讻讬讞 讚讗讬谞讛 讟专驻讛 讻讚讗讬转讗 砖诐. 讗讬谉 讘讻讱 讻诇讜诐 讻诪讜 讜讚讗讬 讟专驻讛 砖讞讬转讛 讬讘"讞 诇讗 诪讛谞讬 诪讬讚讬 讻讚讗讬转讗 讘专诪"讗 住讬' 谞"讝 住讬"讞 讜讘砖"讱 砖诐:





讘谉 讬讛讜讬讚注

诪执诪旨侄谞旨讜旨 砖讉指专指讬讜 诪执诪旨侄谞旨讜旨 诪职诇指讻指讬讜 (讝讻专讬讛 讬, 讚). 讬砖 诇讛拽砖讜转 诇诪讛 讛拽讚讬诐 讛砖专讬诐 注诇 讛诪诇讻讬诐 讜注讜讚 讛讜讛 诇讬讛 诇讛拽讚讬诐 诪诇讻讬诐 拽讜讚诐 讻讛谞讬诐 讚转谞谉 讘讛讜专讬讜转 (讛讜专讬讜转 讬讙.) 诪诇讱 拽讜讚诐 诇讻讛谉 讙讚讜诇?
讜谞专讗讛 诇讬 讘住"讚 讚讻诇 讗讞讚 诪讬砖专讗诇 拽讜诪转讜 讻谞讙讚 注砖专 住驻讬专讜转 讜诇讻谉 谞拽讬讟 转讞诇讛 '讻旨职专址讻旨指讗 讚旨职讻讜旨诇指讗' 讻谞讙讚 讙' 专讗砖谞讜转 讻讞"讘 [讻转专 讞讻诪讛 讘讬谞讛] '诪执诪旨侄谞旨讜旨 讻旨止讛植谞指讬讜' 谞讙讚 讙' 讗诪爪注讬讜转 讞讙"转 [讞住讚 讙讘讜专讛 转驻讗专转] 砖转讞诇转诐 讞住讚 砖砖诐 住讜讚 讛讻讛谞讬诐 '诪执诪旨侄谞旨讜旨 谞职讘执讬讗指讬讜' 讻谞讙讚 讙' 转讞转讜谞讜转 谞爪讞 讜讛讜讚 砖诪砖诐 讬谞讬拽转 讛谞讘讬讗讬诐 '诪执诪旨侄谞旨讜旨 砖讉指专指讬讜' 讻谞讙讚 讛讬住讜讚 砖谞拽专讗 砖专 砖砖诐 砖诐 砖讚志讬 砖诪诇讜讗讜 注讜诇讛 砖专 [砖讬状谉 讚诇状转 讬讜状讚 注讜诇讛 500] '诪执诪旨侄谞旨讜旨 诪职诇指讻指讬讜' 讻谞讙讚 诪诇讻讜转 砖砖诐 讗讞讜讝讬诐 讛诪诇讻讬诐.





讞讬讚讜砖讬 讞转"住

讛谞讬 讗讜讝讬 讚讬讚谉 讻注讜祝 砖诇 诪讬诐 讚诪讬讗. 讘爪"爪 专爪讛 诇讛转讬专 讛谞讬 讗讜讝讜转 砖讬砖 讙讘砖讜砖讬转 讘专讗砖讬讛谉 讜谞诪爪讗 转讞转讬讜 谞拽讘 讘注爪诐 讙诇讙诇转 讜讞诇拽讜 注诇讬讜 讘驻专"讞 讜砖诪"讞 住讬' 诇' 讘讞讜讝拽 讜讗住专讜讛讜 讜讻谉 讘讻诇 转驻讜爪讜转 谞讛讙讜 讗讬住讜专 讜讗驻讬' 讘拽"拽 谞"砖 诪拽讜诪讜 砖诇 爪"爪 诇讗 谞讛讙讜 讻讜讜转讬' 讛讙诐 砖讘驻诇转讬 讛专讗讛 驻谞讬诐 拽爪转 诇讛转讬专 诪"诪 诇讗 讛讞诇讬讟. 讗诪谞诐 注转讛 诪拽专讜讘 讘讗 讘住' 转砖讜讘转 谞讘"讬 拽诪讗 砖讻' 诇讛转讬专 诪讟注诐 讞讚砖 砖诇讗 砖注专讜 讛专讗砖讜谞讬诐 诪讟注诐 砖讛注讜专 诪讙讬谉 讜讻讘专 讻转讘转讬 讘讬讟讜诇讜 诇注讬诇. 注讜讚 讻' 砖讗诐 讛讟注诐 诪爪讚 注爪诪讜 砖诇 注爪诐 讜诇讗 诪讟注诐 注转讬讚 讛拽专讜诐 诇讬驻住拽 讗"讻 讛"诇 讘住讜讙 砖讘讜专讛 讜诇专诪讘"诐 讗诐 谞讘专讗 讞住专 诪讜转专 讛谞讛 专诪讘"诐 注爪诪讜 讻' 谞讬拽讘 讛注爪诐 讜诇讗 谞砖讘专 讛注爪诐. 讜注讜讚 讛讗 讛专讘讛 专讗砖讜谞讬诐 驻诇讬讙讜 讘讝讛 讗讛专诪讘"诐 讜住"诇 讚谞讘专讗 讞住专 驻住讜诇 讻诪讜 谞砖讘专 讗讜 谞讬讟诇 讗讞"讻. 转讜 讻' 讗讬 讛讟注诐 诪砖讜诐 住讜祝 讛拽专讜诐 诇讬谞拽讘 讜讛"诇 讘住讜讙 谞讟讬诇讛 讜讗驻讬' 谞讘专讗 讻讱 讬砖 诇讗住讜专 诪"诪 诪讚转谞讬 诇讜讬 谞砖讘专 注爪诐 讜诇讗 讗诪专 谞讬拽讘 注爪诐 砖"诪 讗诐 谞砖讘专 讘讻讞 讗讝 讻讜讗讘 诇拽专讜诐 砖住讜驻讜 诇讬谞拽讘 讗讘诇 诪转讞诇转 讘专讬讬转讜 砖讗讬谉 讛谞拽讘 讘讻讞 诇讗 讻讗讬讘 诇拽专讜诐 讜讗讬谉 注转讬讚 诇讬谞拽讜讘. 讞讝讬 讚诪讬谞讬' 诪转讬专 诇注诇诪讗 谞讬拽讘 注爪诐 砖诇讗 讘转讜诇讚讛 讜砖诇讗 讘讻讞 砖讘讜专讛 讗诇讗 注"讬 讞讜诇讛 讜讝讛 诇讗 注诇讛 注诇 讚注转 讛爪"爪 讜讛驻诇转讬 讜诇讗 砖注专讜讛讜 专讗砖讜谞讬诐 讜讻讬 讚拽讚讜拽 拽诇 讻讝讛 讚谞拽讟 专讗讜讬 诇讞讚砖 诇讛拽诇 讘讗讬住讜专 转讜专讛 讜讗讜诇讬 谞砖讘专 诇砖讘专讬诐 讜讗讬谉 讻讗谉 讗驻讬' 谞拽讘 讜住讚拽 讗诇讗 砖讛砖讘专讬诐 讗讚讜拽讬诐 讝讛 讘讝讛 讜诪讚讜讘拽讬诐 讬讞讚 讘诇讬 谞拽讘 讘讬谞讬讛诐 讜诪"诪 砖讜讘 讗讬谞讜 诪讙讬谉 注诇 拽专讜诪讜 砖诇 注讜祝 讛诪讬诐 讜讟专驻讛 讜诪讻"砖 谞讬拽讘. 讜诪讛 砖讛讘讬讗讜 诇讛讙讗讜谉 讝"诇 诇讛拽诇 讛讜讗 诪"砖 砖谞讬住讛 讬讜转专 诪砖砖讬诐 讙诇讙诇转 砖诇 讗讜讝讜转 砖讗讬谞诐 诪讗讜讝讜转 讛讙讘砖讬砖讬转 讜讗讞专 砖谞转讬讬讘砖讜 讛注爪诪讜转 诪爪讗 讙诐 讘讛诐 谞拽讘讬诐 砖"诪 砖讘讻诇 讗讜讝讜转 讻讱 讛讜讗. 讗谞讬 讗讜诪专 诪讚讘专讬 讘专讘讬 谞讬讻专 砖讗讬谞讜 讘拽讬 讘讟讘注讬讬诐 讻讬 讗讞专 砖谞转讬讬讘砖讜 讛注爪诪讜转 讛讬讘砖讜转 讬诪爪讗 讘讻诇 讛注爪诪讜转 谞拽讘讬 讛驻讗专讜"住 讛讬讚讜注讬诐 砖讛诐 讘讻诇 讗讬讘专讬 讜注爪诪讜转 讻诇 讘专讬 讘注讜诇诐 讜诇讗讞专 讛讬讘砖讜转 讜讛爪诪讜拽 诪转专讞讘讬诐 讛谞拽讘讬诐 讜谞讬讻专讬诐 讗讘诇 讗讜转谉 讘注诇讬 讙讘砖讜砖讜转 谞讬讻专 讘讛诐 诪讬讚 讗讞专 砖讞讬讟讛 讜讛诐 住讬诪谞讬 讟专驻讛 讜注诇 讛诪转讬专 诇讛讘讬讗 专讗讬' 讜砖讜诪专 谞驻砖讜 讬专讞拽 诪诇讛讜专讜转 讘讛诐 讛讬转专:


谞驻诇讛 诇讗讜专 注讬讬谉 专讗"砖 砖讬讟转 讛注讬讟讜专 讚讘讘讛诪讛 谞诪讬 讗诐 谞驻诇讛 诇讗讜专 讜谞砖转谞讜 讘谞讬 诪注讬' 讟专驻讛 讗诇讗 砖讗讬谉 爪专讬讱 诇讘讚讜拽 讗讞"讝 讜谞"诇 专讗讬' 讚讗讬 住"讚 爪专讬讱 讘讚讬拽讛 讗"讻 专"驻 讛转注专讜讘讜转 诇讬诪讗 讚讗讬注专讜讘 讘讘讛诪讛 砖谞驻诇讛 诇讗讜专 讜讻讬讜谉 讚爪专讬讻讛 讘讚讬拽讛 讗住讜专讛 诇讙讘讜讛 讗注"讻 诇讗 爪专讬讱 讘讚讬拽讛 讜讗讜诇讬 谞驻诇讛 诇讗讜专 谞讬讻专 诪讘讞讜抓 诇注讜诇诐:


谞讬拽讘 讛讝驻拽 讘专诪讘"诐 讻' 讚讝驻拽 讜拽讜专拽讘谉 讛诐 讘诪拽讜诐 讻专住 讜讛诪住住 诪砖诪注 讛讝驻拽 讛讜讗 讘诪拽讜诐 讻专住 讘讘讛诪讛 讜讻谉 讛讜讗 讘专砖"讬 讗诇讗 砖讛讙讬讛' 讛讞讚砖讬诐 讻讬住 讘诪拽讜诐 讻专住 讜谞讜住讞讗 讻专住 注讬拽专 讻讘专诪讘"诐. 讜讛谞讛 讘讻专住 讟驻讞 住诪讜讱 诇讜砖讟 谞讬讚谉 讻讜砖讟 讘诪砖讛讜 讜讗讬讚讱 讛讜讗 讻专住 讛讞爪讜谞讛 讜讘专讜讘讜 讜讛"谞 讙讙讜 砖诇 讝驻拽 谞讬讚讜谉 讻讜砖讟 讜讛讝驻拽 讙讜驻讬' 讗诐 谞讬讟诇 专讜讘讜 讟专驻讛 讜讗"讻 专讘讬 讚驻诇讬讙 讜诪转讬专 讘谞讬讟诇 专讜讘讜 诪砖讜诐 砖讗讬谞讜 讚讜诪讛 诇讻专住 讗"讻 讙诐 谞讬拽讘 讙讙讜 讻砖专 讜讛讬讬谞讜 讚讻' 讙讗讜谞讬诐 讚诪讚诪爪讬谞讜 谞讬拽讘 讙讙讜 讟专驻讛 砖"诪 谞讬讟诇 讟专驻讛 讚诇讗 讻专讘讬 讜转诪讛 专砖讘"讗 诪讛 注谞讬谉 讝讛 诇讝讛 讜诇讛谞"诇 谞讬讞讗 讜拽"诇:


谞讬讟诇讛 讛谞讜爪讛 驻住讜诇讛 诪讘讜讗专 诇拽诪谉 讘砖"住 讜驻讬专砖"讬 讜转讜住' 讚讛谞讜爪讛 讛讜讛 讻注讜专 讜谞讬讟诇讛 讛谞讜爪讛 讛讜讛 诇专' 讬讛讜讚讛 讻讙诇讜讚讛 讜转诪讛谞讬 注诇 驻讬' 讛诪砖谞讛 诇专诪讘"诐 砖诪驻专砖 注讜专 讛讚拽 砖注诇 讛讝驻拽 讘谞讜爪转讛 讜讛讬讬谞讜 讻讚讻转讬讘 讘注讜诇转 讛注讜祝 诪讜专讗转讛 讘谞讜爪转讛 讜诪转专讙诐 讘讝讜驻拽讬 讜转讬诪讛 诪讛 注谞讬谉 讝讛 诇讙诇讜讚讛 讜爪"注:


讛讜专讛 讘讟专驻讞转 注诪"砖 转讜住' 讜讚讘专讬讛诐 转诪讜讛讬诐 讻诪"砖 诪讛专砖"讗 讜诇驻注"讚 谞"诇 讗注驻"讬 砖讗"讗 诇讻讜讜谉 讚讘专讬 讘诇砖讜谉 转讜住' 砖诇驻谞讬谞讜 诪"诪 诇讗 讗诪谞注 诪诇讻转讜讘 诪讛 砖谞"诇 讚讛谞讛 讛谞讜爪讛 讛讜讗 诪砖讜诐 讙诇讜讚讛 讻诪"砖 诇注讬诇 讘住诪讜讱 讚注讜专 注讜祝 讗讬谞讬谞讜 讗诇讗 讻讘砖专 讜爪专讬讱 诇讛讙谉 讛谞讜爪讛 讜住"诇 诇专' 讬讛讜讚讛 讚谞讬讟诇讛 讛谞讜爪讛 讛讜讛 讻讙诇讜讚讛 讘讘讛诪讛 讜讟专驻讛 讜转"拽 诪讻砖讬专. 谞诪爪讗 拽' 讗讬讱 拽讗诪专 讻诇 讛讟专驻讜转 砖诪谞讜 讞讻诪讬诐 (讻谞讙诇讚谉) 讘注讜祝 讛专讬 讙诇讜讚讛 诪谞讜 讘讘讛诪讛 讜讘注讜祝 拽讬讬"诇 讻转"拽 讚谞讬讟诇讛 讛谞讜爪讛 讻砖专讛. 讜注讻爪"诇 讛讻讬 拽讗诪专 讻诇 讛讟专驻讜转 砖诪谞讜 讞讻诪讬诐 讘讘讛诪讛 讘诇讬 诪讞诇讜拽转 讻谞讙讚谉 讘注讜祝 诇讗驻讜拽讬 讗讜转谉 砖讬砖 诪讞诇讜拽转 讘讘讛诪讛 诪讛谞讬 诇讗 诪讬讬专讬. 讜讙诇讜讚讛 谞诪讬 讛讗 讗讬讻讗 诪讞诇讜拽转 讘讘讛诪讛 讚讛专讬 专"诪 诪讻砖讬专 讗注"讙 讚讞讝专 讘讜 专"诪 讻讬讜谉 砖拽讜讚诐 讞讝专讛 讛讬' 诪讻砖讬专 讘讘讛诪讛 转讜 诇讬转讗 诇讛讗讬 讻诇诇讗 讚讗驻砖专 讚讻砖专 讘注讜祝 讻讱 爪"诇. 讗"讻 讛讛"谞 讬转专 注诇讬讛谉 注讜祝 砖讗讬谉 讘讜 诪讞诇讜拽转 谞砖讘专 讛注爪诐 诇讗驻讜拽讬 讗诐 讗注"讙 讚讬转专 注讜祝 诪"诪 讗讬讻讗 诪讞诇讜拽转 专"讟 拽讜讚诐 砖讞讝专 讘讜 讛讟专讬祝 讙诐 讘讘讛诪讛 讜诪讝讛 诇讗 诪讬讬专讬 讻砖诐 讚诇讗 诪讬讬专讬 诪讙诇讜讚讛 讗注"讙 讚讞讝专 讘讜 专"诪 讻谞诇注"讚:


讛讜专讜 讘讟专驻讞转 诇讗讬住讜专讗. 讬砖 驻讜住拽讬诐 诇讗住讜专 谞讬诪讜拽 讜谞讬拽讘 讜注讬讬谉 转砖讜讘转 讛讘"讞 住讬' 拽谞"讜 诪"砖 讘讝讛 讜注讬讬谉 驻诇转讬 注诇 讛' 谞讚讛 讛诪讻讜谞讛 转驻讗专转 讬砖专讗诇 住讬' 拽爪"讚:


讻专讻讗 讚讻讜诇讬' 讘讬' 讛谞讛 诪砖讻"谉 专"转 "诪诇讻讬诐 "砖专讬诐 "讻讛谞讬诐 "谞讘讬讗讬诐. 讜讻转讬讘 诪拽讚砖 讛' 讻讜谞谞讜 讬讚讬讱 讛讬讬谞讜 讻讜谞谞讜 砖讛诐 讛讻讜谞谞讬讜转 砖讘讗讜诪讛 讛讜讗 注砖讱 讜讬讻讜谞谞讬讱 诪诪谞讜 砖专讬诐 诪诇讻讬诐 讻讛谞讬诐 讜诇讜讬诐. 讜讛讬讬谞讜 讚转谞谉 砖诇讛讬 住讜讟讛 诪砖讞专讘 讘讬讛诪"拽 砖专讜 讞讻讬诪讬讗 诇诪讬讛讜讬 讻住驻专讬讗 讜住驻专讬讗 讻讞讝谞讗 讜讞讝谞讗 讻注诪讗 讚讗专注讗 讜注诪讗 讚讗专注讗 谞讚诇讚诇讛 讜讛诇讻讜 诇讛诐 讜注诇 诪讬 讬砖 诇谞讜 诇讛砖注谉 注诇 讗讘讬谞讜 砖讘砖诪讬诐. 驻讬' 讻讬讜谉 砖讘专讗 讛拽讘"讛 讻讜谞谞讬讜转 讘讗讜诪讛 拽讚讜砖讛 诪诇讻讬讛诐 谞讘讬讗讬讛诐 讜砖专讬讛诐 讜讘讗讜"讛 谞讛驻讻讜 讜砖专讜 讞讻讬诪讬讗 诇讛讜讬 讻住驻专讬讗 讜讻讜' 讗"讻 讞"讜 讗讬谞诐 讬讻讜诇讬诐 诇讞讬讜转 讗讱 转讜住' 讻' 砖讗谞讬 讗讚诐 讚讗讬转 诇讬' 诪讝诇讗 讜讛"谞 讗讜诪讛 拽讚讜砖讛 讞讬讜转讛 转诇讜讬 讘诪拽讜专 讛讞讬讬诐 讜讗讬谉 诇谞讜 诇讛砖注谉 讗诇讗 注诇 讗讘讬谞讜 砖讘砖诪讬诐 讻讬 注诪讱 诪拽讜专 讞讬讬诐:





砖注专讬 转讜专转 讘讘诇

(谞讜 讘) 诪注砖讛 讘专' 爪讚讜拽 讜专' 住讬诪讗讬 讜讻讜'.鈥斪懽愖�"讝 讞"讗 住讬' 转讻讘 讛谞讜住讞: "诪注砖讛 讘专' 讬讛讜爪讚拽" [讜讻"讛 讘讻"讬 专讜诪讬]. 讜诇驻"讝 讗驻砖专 砖讛讜讗 专' 讬讛讜爪讚拽 讗讘讬讜 砖诇 专' 砖诪注讜谉 讘谉 讬讛讜爪讚拽, 砖讛讬讛 专讘讜 砖诇 专' 讬讜讞谞谉. 讜专' 住讬诪讗讬 讛讬讛 讘讝诪谉 专' 讬讛讜爪讚拽, 讻讬 诪爪讬谞讜 砖专' 住讬诪讗讬 讛讬讛 讘讝诪谉 专讬讘"诇*注讬' 讬专讜砖诇诪讬 砖讘转 驻"讗 讛"讬 讜讘讬爪讛 驻"讙 讛"讘. 讜专' 讞讬讬讗*注讬' 讬专讜砖诇诪讬 砖讘转 驻"讝 讛"讘 [讟 专注"讙]: "讬讛讜讚讛 讘专' 注讘讚讬谉 讛讜讜讬 讘诪讻砖讬专讬谉 砖讬转讗 讬专讞讬谉 讘住讜驻讗 讗转讗 讞讚 转诇诪讬讚 诪谉 讚专' 住讬诪讗讬 讜砖讗诇 诇讬讛 讜诇讗 讗讙讘讬讛 讗诪专 谞讬讻专 讛讜讗 讝讛 砖诇讗 注讘专 注诇 驻转讞讛 砖诇 转讜专讛". 讜讬讚讜注 砖讬讛讜讚讛 讘专讘讬 讛讜讗 讬讛讜讚讛 讘谞讜 砖诇 专' 讞讬讬讗., 讜讝讛 讛讜讗 讛谞拽专讗 讘讬讘诪讜转 注讚 讗: 专' 住诪讬讗*[讘讻"讬 诪讬谞讻谉 讗祝 讻讗谉: 专' 住讬诪讗. ], 讻讬 讗讜转讜 注谞讬谉 讬砖 讙诐 讘讬专讜砖诇诪讬 诪注"砖 驻"讘 讛"讗 "专' 诇讬注讝专 讘砖诐 专' 住讬诪讬讬"*讜讚注 砖讬砖 注讜讚 专' 住讬诪讬讬 讗讞讚 拽讚诪讜谉, 砖讛讬讛 讞讘讬专讜 砖诇 专' 讬砖讘讘 讜专' 注拽讬讘讗, 讻讚诪砖诪注 讘讻转讜讘讜转 讻讟 讘, 讜诇讛诇谉 砖诐 (谞 注"讘) 诪驻讜专砖 砖专' 讬砖讘讘 讛讬讛 讞讘讬专讜 砖诇 专"注.. 讜讘住讛"讚 注' 专' 爪讚讜拽 讻转讘 (诇驻讬 谞讜住讞 砖诇驻谞讬谞讜) 讚专' 爪讚讜拽 讚讛讻讗 讗讬谉 讝讛 专' 爪讚讜拽 讗讘讬讜 砖诇 专' 讗诇注讝专 讘"专 爪讚讜拽, 砖讛讬讛 注讜讚 讘讝诪谉 讛讘讬转, 讗诇讗 讗讞专 讛讜讗 转诇诪讬讚 专讘讬 讜诪讛讗诪讜专讗讬诐 讛专讗砖讜谞讬诐, 讜专诪讝 诇住讜祝 驻' 讗讬谉 讚讜专砖讬谉 讜砖讗讘 诪讬讜讞住讬谉. 讜讛谞讛 诇驻谞讬谞讜 讗讬谉 讝讻专 诇讜 讘住讜祝 驻' 讗讬谉 讚讜专砖讬谉. 讗诇讗 砖诪爪讗转讬 讘讚"住 讻 讗 砖讘讻"讬 讗讞讚 讛谞讜住讞 砖诐 "讗"专 讬讜爪讚拽 诪注砖讛" (讘诪拽讜诐 "专"讗 讘专' 爪讚讜拽" 砖诇驻谞讬谞讜). 讜讘专讜专 砖诇驻谞讬 讛讬讜讞住讬谉 讛讬转讛 讛讙讬专住讗 "专' 爪讚讜拽".

